open-index/open-wikipedia-markdown huggingface dataset:
ബുഖാറ പ്രവിശ്യ

ഉസ്‍ബെക്കിസ്ഥാനിലെ തെക്കുപടിഞ്ഞാറായി സ്ഥിതിചെയ്യുന്ന ഒരു പ്രദേശമാണ് **ബുഖാറ പ്രവിശ്യ** ( **ബുക്‌സോറോ പ്രവിശ്യ** ) (     , بۇحارا ۋىلايەتى) . കൈസിൽ കം മരുഭൂമി ഈ പ്രദേശത്തിന്റെ വലിയൊരു ഭാഗം കയ്യടക്കിയിരിക്കുന്നു. തുർൿമെനിസ്ഥാൻ, നവൊഇയ് പ്രവിശ്യ, ഖ്വഷ്ഖ്വഡര്യോ പ്രവിശ്യ,  ക്സൊരാസ്മ് പ്രവിശ്യയുടെ ഒരു ചെറിയ ഭാഗം, കരാകല്പക്സ്ഥാൻ റിപ്പബ്ലിക് എന്നിവയാണ്  ഈ പ്രവിശ്യയുടെ അതിർത്തികൾ. ഇത് 39,400 ചതുരശ്രകിമി വിസ്തൃതിയുള്ളതാണ്. ജനസംഖ്യ 1,543,900 (2009 ലെ ഡാറ്റ) ആയി കണക്കാക്കപ്പെടുന്ന ഈ പ്രദേശത്തെ 71% ആളുകൾ ഗ്രാമപ്രദേശങ്ങളിൽ താമസിക്കുന്നു. 

ബുക്സോറോ മേഖലയെ 11 ഭരണ ജില്ലകളായി തിരിച്ചിരിക്കുന്നു. തലസ്ഥാനം ബുഖാറയാണ് (2005 അവസാനത്തോടെ കണക്കാക്കിയ ജനസംഖ്യ 241,300). മറ്റു പ്രധാന ടൗണുകൾ ഒലൊത്, കരകുൽ, ഗലൊസിയൊ, ഗസിൽ, ഗഇജ്ദുവൊൻ ( ജനസംഖ്യ 40.600 2005 അവസാനം കണക്കാക്കിയത്), കൊഗൊൻ (ജനസംഖ്യ 53500, 2005 അവസാനം കണക്കാക്കിയത്), രൊമിതൻ, ഷൊഫിർകോൺ, വബ്കെംന്റ് എന്നിവയാണ്. 

സാധാരണ വരണ്ട കോണ്ടിനെന്റൽ കാലാവസ്ഥയാണ് ഇവിടെ അനുഭവപ്പെടാറുള്ളത്. 

യുനെസ്കോയുടെ ലോക പൈതൃക സൈറ്റാണ് പഴയ നഗരമായ ബുഖാറ, "ലിവിംഗ് മ്യൂസിയം" എന്നറിയപ്പെടുന്ന ഇവിടം അന്താരാഷ്ട്ര ടൂറിസത്തിന്റെ കേന്ദ്രമാണ്. നഗരത്തിലും സമീപ ജില്ലകളിലും നിരവധി ചരിത്ര, വാസ്തുവിദ്യാ സ്മാരകങ്ങളുണ്ട്. 

ബുക്സൊരൊ മേഖലയിൽ കാര്യമായി പ്രകൃതി വിഭവങ്ങൾ ഉണ്ട്. പ്രത്യേകിച്ച് പ്രകൃതി വാതകം, പെട്രോളിയം, ഗ്രാഫൈറ്റ്, ബെന്റോണൈറ്റ്, മാർബിൾ, സൾഫർ, ചുണ്ണാമ്പ്, കൂടാതെ കെട്ടിടനിർമ്മാണത്തിനാവശ്യമായ അസംസ്കൃത വസ്തുക്കൾ. എണ്ണ ശുദ്ധീകരണം, കോട്ടൺ ജിന്നിംഗ്, തുണിത്തരങ്ങൾ, മറ്റ് ചെറുകിട വ്യവസായം എന്നിവയാണ് വ്യാവസായിക പ്രവർത്തനങ്ങൾ.  പരമ്പരാഗത കരകൗശല വസ്തുക്കളായ ഗോൾഡ് എംബ്രോയിഡറി, സെറാമിക്സ്, കൊത്തുപണി എന്നിവ പുനരുജ്ജീവനത്തിന്റെ പാതയിലാണ്. ഉസ്ബെക്കിസ്ഥാനിലെ കരകുൽ ആടുകളുടെ പ്രജനനത്തിന്റെയും കരക്കുൽ പെൽറ്റുകളുടെ ഉൽപാദനത്തിന്റെയും കേന്ദ്രമാണ് ബുഖാറ പ്രദേശം.  

## അഡ്മിനിസ്ട്രേറ്റീവ് ഡിവിഷനുകൾ
വലത്ത്‌|ലഘുചിത്രം|350x350ബിന്ദു| ബുഖാറ ജില്ലകൾ

## അവലംബങ്ങൾ

## പുറത്തേക്കുള്ള കണ്ണികൾ

* ഔദ്യോഗിക വെബ്സൈറ്റ് 
*  
വർഗ്ഗം:Coordinates on Wikidata
മഡോണ വിത് ദി ക്രൈസ്റ്റ് ചൈൽഡ് റീഡിംഗ്

1494–1498 നും ഇടയിൽ പിന്റുറിച്ചിയോ വരച്ച ഒരു പാനൽ ചിത്രമാണ് **മഡോണ വിത് ദി ക്രൈസ്റ്റ് ചൈൽഡ് റീഡിംഗ്.** ഇപ്പോൾ റാലെയിലെ നോർത്ത് കരോലിന മ്യൂസിയം ഓഫ് ആർട്ടിൽ ആണ് ഈ ചിത്രം സംരക്ഷിച്ചിരിക്കുന്നത്. അതേ ചിത്രകാരന്റെ മഡോണ ഓഫ് പീസ്സിന്റെ ലളിതമായ ഓട്ടോഗ്രാഫ് പതിപ്പാണിത്.

## അവലംബം


വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
സംഗീത ഉപകരണങ്ങളുടെ പട്ടിക

വലത്ത്‌|ലഘുചിത്രം|230x230ബിന്ദു| ഒരു ഇസ്താംബുൾ സംഗീത സ്റ്റോറിലെ സംഗീത ഉപകരണങ്ങളുടെ ശേഖരം.
താളവാദ്യങ്ങൾ,  തന്ത്രിവാദ്യങ്ങൾ, ഇലക്ട്രോണിക് ഉപകരണങ്ങൾ എന്നിവയുൾപ്പെടെയുള്ള **സംഗീത ഉപകരണങ്ങളുടെ പട്ടികയാണിത്** . 

## താളവാദ്യങ്ങൾ

മറ്റുള്ളവ: 
*Celesta
*Crystallophone
*Glasschord
*Glass harmonica
*Hydraulophone
*Plasmaphone
*Pyrophone
*Quintephone
*Asadullah (Meerut, ഇന്ത്യ)
*Sea organ
*Shishi odoshi (ജപ്പാൻ)
*Suikinkutsu (Japanese water zither)
*Wobble board (ആസ്ത്രേലിയ)

## വിന്റ് മ്യൂസിക് ഇൻസ്ട്രുമെന്റ്സ്

## സ്ട്രിംഗ്ഡ് ഉപകരണങ്ങൾ (കോർഡോഫോണുകൾ)

## ഇലക്ട്രോണിക് ഉപകരണങ്ങൾ (ഇലക്ട്രോഫോണുകൾ)

*AlphaSphere
*Audiocubes
*Continuum Fingerboard
*Croix Sonore
*Denis d'or
*Dubreq stylophone
*Drum machine
*Eigenharp
*Electronic organ
*EWI
*Fingerboard synthesizer
*Hammond organ
*Jammer keyboard
*Keyboard 
*Keytar
*Kraakdoos (or cracklebox)
*Laser harp
*Mellotron
*MIDI keyboard
*Omnichord
*Ondes Martenot
*Otamatone
*Sampler
*Seaboard music instrument
*Skoog
*Synclavier
*Synthesizer
*Teleharmonium
*Tembûr
*Tenori-on
*Theremin
*Turntable

## ഇതും കാണുക

* മധ്യകാല സംഗീത ഉപകരണങ്ങളുടെ പട്ടിക 
* സാങ്കൽപ്പിക സംഗീത ഉപകരണങ്ങളുടെ പട്ടിക 
* നാടോടി സംഗീത പാരമ്പര്യങ്ങളുടെ പട്ടിക 
* ഹോൺബോസ്റ്റൽ-സാച്ച്സ് നമ്പറിന്റെ സംഗീത ഉപകരണങ്ങളുടെ പട്ടിക 

## അവലംബം

വർഗ്ഗം:സംഗീതോപകരണങ്ങൾ
കുറിച്ചിലക്കോട്

കേരളത്തിലെ എറണാകുളം ജില്ലയിൽ കൂവപ്പടി ഗ്രാമപഞ്ചായത്തിലുള്ള ഒരു ഗ്രാമമാണ് **കുറിച്ചിലക്കോട്**. കുറുപ്പംപടി നിന്ന് 9 കിലോമീറ്റർ അകലെയാണ് കുറിച്ചിലക്കോട് സ്ഥിതിചെയ്യുന്നത്. കോടനാട് ആനകൊട്ടിലിനടുത്താണ് ഈ ഗ്രാമം സ്ഥിതിചെയ്യുന്നത്. കോടനാട് പോലീസ് സ്റ്റേഷനും കോടനാട് വില്ലേജ് ഓഫീസും ഇവിടെയാണ് സ്ഥിതിചെയ്യുന്നത്.

## ആരാധനാലയങ്ങൾ

### ക്ഷേത്രങ്ങൾ

* ഭഗവതി ക്ഷേത്രം
* എടവനക്കാവ് ദേവീ ക്ഷേത്രം
### പള്ളികൾ

* സെന്റ് ആന്റണീസ് ചർച്ച് കുറിച്ചിലക്കോട്
### മുസ്ലീം പള്ളികൾ

* മുഹിയുദ്ദീൻ ജുമാമസ്ജിദ്

## റോഡുകൾ

കുറിച്ചിലക്കോട്-കീഴില്ലം റോഡ്, വല്ലം-ആലാട്ടുചിറ റോഡ് എന്നിവയാണ് ഇതിലൂടെ കടന്നുപോകുന്ന പ്രധാന റോഡുകൾ. ഈ രണ്ട് റോഡുകളും ഇവിടെ സംഗമിക്കുന്നു.

## അവലംബങ്ങൾ


വർഗ്ഗം:എറണാകുളം ജില്ലയിലെ ഗ്രാമങ്ങൾ
ഇ. ജോൺ ഫിലിപ്പോസ്

പൊതുപ്രവർത്തകനും കോൺഗ്രസ് നേതാവുമായിരുന്നു **ഇ. ജോൺ ഫിലിപ്പോസ്**.

## ജീവിതരേഖ

നിരണം പഞ്ചായത്തിൽ ഇലഞ്ഞിക്കൽ കുടുംബത്തിലാണ് ജനനം.

1936-ൽ തിരുവല്ലയിൽ നിന്ന് ശ്രീമുലം പ്രജാസഭയിലേക്ക് സംയുക്ത രാഷ്ട്രീയ കോൺഗ്രസിന്റെ ഭാഗമായി മത്സരിച്ചിട്ടുണ്ട്.

## അധികാര സ്ഥാനങ്ങൾ

* 1949 മുതൽ 1951 വരെ തിരുകൊച്ചി സംസ്ഥാന മന്ത്രിസഭയിലെ കൃഷി, പൊതു മരാമത്ത്, ദൂര വിനിമയം മന്ത്രിയായിരുന്നു.

## കുടുംബം

സഹോദരൻ - ഇ. ജോൺ ജേക്കബ്

## അവലംബം

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരു-കൊച്ചി നിയമസഭയിലെ മന്ത്രിമാർ
ഇ. ജോൺ ജേക്കബ്

കേരളത്തിലെ പൊതുപ്രവർത്തകനും കേരള കോൺഗ്രസ് നേതാവുമായിരുന്നു **ഇ. ജോൺ ജേക്കബ്**. ഇലഞ്ഞിക്കൽ ബേബി, നിരണം ബേബി എന്നൊക്കെ അറിയപ്പെട്ടിരുന്ന ജോൺ ജേക്കബ് കുട്ടനാട്ടിലെ കർഷക നേതാവായിരുന്നു.

## ജീവിതരേഖ

നിരണം പഞ്ചായത്തിൽ ഇലഞ്ഞിക്കൽ കുടുംബത്തിലാണ് ജനനം. മർച്ചന്റ് നേവിയിലും കരസേനയിലും ഉദ്യോഗസ്ഥനായിരുന്നു. 1978 സെപ്തംബർ 26 ന് മരിച്ചു. 

## അധികാര സ്ഥാനങ്ങൾ

* കേരള കോൺഗ്രസ് അദ്ധ്യക്ഷൻ
* 1977 ൽ ഭക്ഷ്യം പൊതുവിതരണം മന്ത്രിയായിട്ടുണ്ട്

## കുടുംബം

സഹോദരൻ - ഇ. ജോൺ ഫിലിപ്പോസ്

## അവലംബം

വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭയിലെ മന്ത്രിമാർ
വർഗ്ഗം:കേരള കോൺഗ്രസ് പ്രവർത്തകർ
കെ.എം. കോര

തിരുവിതാം കൂറിലും തിരുകൊച്ചിയിലും മന്ത്രിയായിരുന്ന കുട്ടനാടിൽ നിന്നുള്ള പൊതുപ്രവർത്തകനാണ് **കെ.എം. കോര**.

കുട്ടനാട് മാമ്പുഴക്കരി സ്വദേശിയായിരുന്ന കോര തിരുവിതാംകൂറിൽ പട്ടം താണുപിള്ള മന്ത്രിസഭയിൽ കൃഷി – ഭക്ഷ്യ വകുപ്പും തിരു–കൊച്ചിയിൽ സി.കേശവൻ മന്ത്രിസഭയിൽ ധന – ഭക്ഷ്യ വകുപ്പും കൈകാര്യം ചെയ്തു.  

## അധികാരസ്ഥാനങ്ങൾ

* 1937 ൽ ചങ്ങനാശേരിയിൽ നിന്ന് ശ്രീചിത്തിര സ്റ്റേറ്റ് കൗൺസിൽ അംഗം.
* 1948-1949 ചങ്ങനാശേരിയിൽ നിന്ന് തിരുവിതാംകൂർ നിയമസഭാംഗം 
* 1952-1953 ചങ്ങനാശേരിയിൽ നിന്ന് തിരു–കൊച്ചി നിയമസഭാംഗം
* 1954-1956 മണിമലയിൽ നിന്ന് തിരു–കൊച്ചി നിയമസഭാംഗം

## അവലംബം

വർഗ്ഗം:തിരു-കൊച്ചി നിയമസഭയിലെ മന്ത്രിമാർ
പുനീത് ഇസ്സാർ

അനേകം ഇന്ത്യൻഭാഷാ സിനിമകളിൽ പ്രവർത്തിക്കുന്ന ഒരു നടനും സംവിധായകനുമാണ് **പുനീത് ഇസ്സാർ**. 1988-1990 സംപ്രേക്ഷണം ചെയ്യപ്പെട്ട *[[മഹാഭാരതം (2013 ടെലിവിഷൻ പരമ്പര)|മഹാഭാരത്]]* പരമ്പരയിലെ ദുര്യോധനൻ്റെ കഥാപാത്രമാണ് ഇദ്ദേഹത്തിൻ്റെ ഏറ്റവും പ്രസിദ്ധമായ അവതരണം. *[[യോദ്ധാ|യോദ്ധ]]*, *[[പിൻഗാമി]]* എന്നീ മലയാളം ചലച്ചിത്രങ്ങളിൽ പ്രതിനായക കഥാപാത്രങ്ങളായിയും അഭിനയിച്ചിട്ടുണ്ട്.

1983 ലെ ചലച്ചിത്രമായ *[[കൂളി]]* യായിരുന്നു ചലച്ചിത്രരംഗത്തെ ഇദ്ദേഹത്തിൻ്റെ തുടക്കം*.* ഈ ചിത്രത്തിൻ്റെ നിർമ്മാണവേളയിൽ അബദ്ധവശാൽ അമിതാഭ് ബച്ഛനെ മാരകമായി പരിക്കേല്പിച്ചതിനെ തുടർന്ന് ബോളിവുഡ് ഇദ്ദേഹത്തെ കുറയെ നാൾ മാറ്റിനിറുത്തുകയായിരുന്നു. 

2014-2015 ലെ ഇന്ത്യൻ ടിവി റിയാലിറ്റി ഷോ ബിഗ് ബോസിൻറെ സീസൺ 8 ൽ ഇസ്സാർ പങ്കെടുത്തിരുന്നു. 

## അവലംബം
വർഗ്ഗം:മലയാളചലച്ചിത്രനടന്മാർ
വർഗ്ഗം:ജീവിച്ചിരിക്കുന്നവർ
കെ.കെ. രാമചന്ദ്രൻ

അധ്യാപകനും സംസ്ഥാന  ആരോഗ്യ, ഭക്ഷ്യവകുപ്പ് മുൻ മന്ത്രിയും കോഴിക്കോട് ജില്ലയിൽ നിന്നുള്ള മുതിർന്ന കോൺഗ്രസ് നേതാവുമായിരുന്നു
**കെ.കെ. രാമചന്ദ്രൻ മാസ്റ്റർ**
(1936- 2021)

## ജീവിതരേഖ
കണ്ണൂർ ജില്ലയിലെ കൂത്തുപറമ്പ് താലൂക്കിലെ ചൊക്ലി ഗ്രാമത്തിൽ  നാരായണൻ നമ്പ്യാരുടെയും രുഗ്മിണിയമ്മയുടെയും മകനായി 1936 ഡിസംബർ പതിനൊന്നിന് ജനിച്ചു. എസ്.എസ്.എൽ.സിക്ക് ശേഷം ടി.ടി.സി പൂർത്തിയാക്കി. അധ്യാപകനായി ജീവിതമാരംഭിച്ചെങ്കിലും പിന്നീട് മുഴുവൻ സമയ രാഷ്ട്രീയ പ്രവർത്തകനായി.  

## രാഷ്ട്രീയ ജീവിതം

മലബാറിലെ കോൺഗ്രസിൻ്റെ കരുത്തനായ നേതാവായിരുന്നു  രാമചന്ദ്രൻ മാസ്റ്റർ.
1954-ൽ യൂത്ത് കോൺഗ്രസിൻ്റെ നെടുമ്പ്രം വില്ലേജ് കമ്മറ്റി സെക്രട്ടറിയായിട്ടായിരുന്നു രാഷ്ട്രീയ പ്രവേശനം. 

1957-ൽ ബത്തേരി ബ്ലോക്ക് കോൺഗ്രസ് കമ്മിറ്റി സെക്രട്ടറിയായി. അധ്യാപക ജീവിതം തുടർന്നു എങ്കിലും
1979-ൽ മുഴുവൻ സമയ രാഷ്ട്രീയ പ്രവർത്തനത്തിനു വേണ്ടി അധ്യാപക ജോലി രാജിവച്ചു.

1969 മുതൽ 1974 വരെ വയനാട് ഉൾക്കൊള്ളുന്ന അവിഭക്ത ജില്ലയായിരുന്ന
കോഴിക്കോട് ഡിസിസിയുടെ സെക്രട്ടറിയായ രാമചന്ദ്രൻ മാസ്റ്റർ പിന്നീട് 1978-ൽ കോൺഗ്രസ് പിളർന്നപ്പോൾ ലീഡർ കെ. കരുണാകരനൊപ്പം (ഐ) ഗ്രൂപ്പിൽ  ഉറച്ചുനിന്നു.

1988-ൽ കെ. മുരളീധരൻ്റെ രാഷ്ട്രീയ പ്രവേശനത്തോടെ ലീഡർ കെ.കരുണാകരനുമായി അഭിപ്രായ ഭിന്നത ഉണ്ടായതിനെ തുടർന്ന് രാമചന്ദ്രൻ മാസ്റ്റർ (ഐ) ഗ്രൂപ്പ് ഉപേക്ഷിച്ച് (എ) ഗ്രൂപ്പിൻ്റെ നേതാവായി.

1970-1971 കാലത്ത് കെപിസിസി അംഗമായും കെപിസിസിയുടെ എക്സിക്യൂട്ടീവ് കമ്മറ്റിയിലേക്കും തിരഞ്ഞെടുക്കപ്പെട്ടു.

1980-ൽ സുൽത്താൻ ബത്തേരിയിൽ നിന്ന് ആദ്യമായി നിയമസഭ അംഗമായി തിരഞ്ഞെടുക്കപ്പെട്ടു.
1980-ൽ കോഴിക്കോട് ഡിസിസി പ്രസിഡൻറായ രാമചന്ദ്രൻ മാസ്റ്റർ 1984-ൽ കെപിസിസി ജനറൽ സെക്രട്ടറിയായി.
പിന്നീട് 1982-ലും 1987-ലും സുൽത്താൻ ബത്തേരിയിൽ നിന്ന് തന്നെ വീണ്ടും എം.എൽ.എ ആയി.

1991-ലെ നിയമസഭ തിരഞ്ഞെടുപ്പിൽ കൽപ്പറ്റയിൽ നിന്നു നിയമസഭ അംഗമായ മാസ്റ്റർ 1996-ലും 2001-ലും വീണ്ടും കൽപ്പറ്റയിൽ നിന്ന് നിയമസഭയിലേയ്ക്ക് തിരഞ്ഞെടുക്കപ്പെട്ടു.

1995-1996-ലെ എ.കെ. ആൻറണി മന്ത്രിസഭയിലെ ഭക്ഷ്യം, പൊതുവിതരണ വകുപ്പ് മന്ത്രിയായും
2004-2006-ലെ ഉമ്മൻചാണ്ടി മന്ത്രിസഭയിലെ ആരോഗ്യ, കുടുംബക്ഷേമ വകുപ്പ് മന്ത്രിയായും പ്രവർത്തിച്ചു.

2006-ൽ കൽപ്പറ്റയിൽ നിന്ന് നിയമസഭയിലേയ്ക്ക് മത്സരിച്ചു എങ്കിലും ജനതാദളിലെ എം.വി. ശ്രേയാംസ് കുമാറിനോട് പരാജയപ്പെട്ടു. 

2011-ലെ നിയമസഭ തിരഞ്ഞെടുപ്പിൽ സീറ്റ് നിഷേധിച്ചതിൽ പ്രതിഷേധിച്ച് ഉമ്മൻചാണ്ടി, രമേശ് ചെന്നിത്തല എന്നിവർക്കെതിരെ പരസ്യമായി അഴിമതി ആരോപണം ഉന്നയിച്ചതിനെ തുടർന്ന് കോൺഗ്രസിൽ നിന്ന് പുറത്താക്കി.
പിന്നീട് കോൺഗ്രസിൽ തിരിച്ചെത്തിയെങ്കിലും സജീവ രാഷ്ട്രീയത്തിൽ നിന്ന് വിരമിച്ചു.

## തിരഞ്ഞെടുപ്പുകൾ

## പുറത്തേക്കുള്ള കണ്ണികൾ

## അവലംബം


വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഒൻപതാം കേരള നിയമസഭയിലെ മന്ത്രിമാർ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ ആരോഗ്യവകുപ്പ് മന്ത്രിമാർ
വർഗ്ഗം:കേരളത്തിലെ ഭക്ഷ്യവകുപ്പ് മന്ത്രിമാർ
വർഗ്ഗം:2021-ൽ മരിച്ചവർ
വർഗ്ഗം:ജനുവരി 7-ന് മരിച്ചവർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
സിൻസിനാറ്റി സൂ & ബൊട്ടാണിക്കൽ ഗാർഡൻ

**സിൻസിനാറ്റി സൂ & ബൊട്ടാണിക്കൽ ഗാർഡൻ,** 1875 ൽ പ്രവർത്തനമാരംഭിച്ചതും ഫിലാഡൽഫിയ മൃഗശാല കഴിഞ്ഞാൽ (1874 ൽ സ്ഥാപിതം) അമേരിക്കൻ ഐക്യനാടുകളിലെ ഏറ്റവും പഴക്കം ചെന്ന രണ്ടാമത്തെ മൃഗശാലയുമാണ്. ഒഹായോയിലെ സിൻസിനാറ്റിയിൽ അവോണ്ടേൽ പരിസരത്താണ് ഇത് സ്ഥിതിചെയ്യുന്നത്. നഗരമധ്യത്തിൽ 64.5 ഏക്കറിൽ (26.5 ഹെക്ടർ) ആരംഭിച്ച ഇത് പിന്നീട് സിൻസിനാറ്റി പ്രാന്തപ്രദേശങ്ങളിലെ അയൽ ബ്ലോക്കുകളിലേക്കും നിരവധി സംരക്ഷിത വനമേഖലകളിലേക്കും വ്യാപിച്ചു. 1987 ൽ ഇത് നാഷണൽ ഹിസ്റ്റോറിക് ലാൻഡ്‌മാർക്കായി ഉയർത്തപ്പെട്ടു. 

500 ലധികം മൃഗങ്ങളുള്ള ഈ മൃഗശാലയിൽ 3,000 ലധികം സസ്യയിനങ്ങളുമുണ്ട്. മൃഗശാലയുടെ &nbsp;ചരിത്രത്തിൽ നിരവധി ബ്രീഡിംഗ് പ്രോഗ്രാമുകളും നടത്തിയിട്ടുണ്ട്. കാലിഫോർണിയ കടൽ സിംഹങ്ങളെ വളർത്തിയെടുക്കുകയെന്ന സംരംഭത്തിൽ വിജയംവരിച്ച ആദ്യത്തെ മൃഗശാലയാണിത്.  

## അവലംബം
 
## ബാഹ്യ ലിങ്കുകൾ

*
*
*Cincinnati Zoo & Botanical Garden on zooinstitutes.com
ബൊഡ്ഡ പ്രത്യൂഷ

ലഘുചിത്രം
ഒരു ഇന്ത്യൻ ചെസ് താരമാണ് **ബൊഡ്ഡ പ്രത്യൂഷ**. 1997ൽ ആന്ധ്രാപ്രദേശിലെ ഈസ്റ്റ് ഗോദാവരി ജില്ലയിലെ തുനി എന്ന സ്ഥലത്താണ് ജനിച്ചത്.  2012 ൽ ഇന്ത്യൻ പെൺകുട്ടികളുടെ അണ്ടർ 17 ചാമ്പ്യനായിരുന്നു. 2015 ഏപ്രിലിൽ അവർ വുമൺ ഇന്റർനാഷണൽ മാസ്റ്റർ കിരീടം നേടി. 

ജൂൺ 2016 വരെ, അവളുടെ ഫിഡെ സ്റ്റാൻഡേർഡ് റേറ്റിംഗ് 2346 ആണ്.  കൊനേരു ഹമ്പി, ദ്രോണവല്ലി ഹരിക, ലക്ഷ്മി സാഹിതി എന്നിവർക്ക് ശേഷം വനിതാ ഇന്റർനാഷണൽ മാസ്റ്റർ (വിം) കിരീടം നേടുന്ന നാലാമത്തെ തെലുങ്ക് വനിതയാണ് പ്രത്യുഷ. എൻവിഎസ് രാമരാജുവാണ് പരിശീലകൻ.  

## സ്വകാര്യ ജീവിതം
തുനിയിലെ ശ്രീ പ്രകാശ് വിദ്യ നികേതനിൽ നിന്നാണ് അവർ സ്കൂൾ വിദ്യാഭ്യാസം നേടിയത്. 

## അവലംബങ്ങൾ

വർഗ്ഗം:1997-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ചെസ്സ് ഇന്റർനാഷണൽ മാസ്റ്റർമാർ
അഫൊക്സെ

ഒരു  ആഫ്രോ ബ്രസീലിയൻ  സംഗീതോപകരണമാണ് **അഫൊക്സെ́**. ചുരക്ക പോലുള്ള ഒരു ഘടനയിൽ വല പൊതിഞ്ഞ് മുത്തുകൾ അല്ലെങ്കിൽ ചെറിയ പ്ലാസ്റ്റിക് പന്ത് നെയ്തെടുത്ത്  ഉപകരണം കുലുക്കി സംഗീത ശബ്‌ദം സൃഷ്ടിക്കുന്നു.  

സമാനമായ ഒരു ഉപകരണമാണ് ഷെക്കേർ.  അത് താരതമ്യേന വലുതാണ്. 

## ബാഹ്യ ലിങ്കുകൾ

* Xequerê, Afoxe ചിത്രങ്ങളും വിവരണവും പോർച്ചുഗീസ് ഭാഷയിൽ.

വർഗ്ഗം:സംഗീതോപകരണങ്ങൾ
കാരിക്കേച്ചർ

സ്കെച്ചിംഗ്, പെൻസിൽ സ്ട്രോക്കുകൾ അല്ലെങ്കിൽ മറ്റ് കലാപരമായ ഡ്രോയിംഗുകൾ എന്നിവയിലൂടെ ലളിതമോ അതിശയോക്തിപരമോ ആയ രീതിയിൽ  വിഷയത്തിന്റെ സവിശേഷതകൾ എടുത്തു കാണിക്കുന്ന റെൻഡർ ചെയ്ത ചിത്രമാണ് **കാരിക്കേച്ചർ**.

സാഹിത്യത്തിൽ, ചില സ്വഭാവസവിശേഷതകളുടെ അതിശയോക്തിയും മറ്റുള്ളവയുടെ അമിതവൽക്കരണവും ഉപയോഗിക്കുന്ന ഒരു വ്യക്തിയുടെ വിവരണമാണ് കാരിക്കേച്ചർ. 

കാരിക്കേച്ചറുകൾ  പലപ്പോഴും അപമാനകരമോ അഭിനന്ദനാർഹമോ ആകാം, മാത്രമല്ല ഒരു രാഷ്ട്രീയ ഉദ്ദേശ്യത്തെ നിറവേറ്റുകയോ വിനോദത്തിനായി മാത്രം ആകർഷിക്കുകയോ ചെയ്യാം. എഡിറ്റോറിയൽ കാർട്ടൂണുകളിൽ രാഷ്ട്രീയക്കാരുടെ കാരിക്കേച്ചറുകൾ സാധാരണയായി ഉപയോഗിക്കാറുണ്ട്, സിനിമാതാരങ്ങളുടെ കാരിക്കേച്ചറുകൾ പലപ്പോഴും വിനോദ മാസികകളിൽ കാണപ്പെടുന്നു

## അവലംബം

വർഗ്ഗം: ചിത്രകല
വർഗ്ഗം:കാരിക്കേച്ചർ
ഫുട്ബോൾ ലോകകപ്പ് 1950

1950 ജൂൺ 24 മുതൽ ജൂലൈ 16 വരെ ബ്രസീലിൽ നടന്ന **1950 ഫിഫ ലോകകപ്പ്** നാലാമത്തെ ഫിഫ ലോകകപ്പായിരുന്നു. 1938 ന് ശേഷമുള്ള ആദ്യത്തെ ലോകകപ്പായിരുന്നു ഇത്, രണ്ടാം ലോക മഹായുദ്ധത്തെത്തുടർന്ന് 1942, 1946 മത്സരങ്ങൾ റദ്ദാക്കി. 1930 ൽ ഉദ്ഘാടന മത്സരത്തിൽ വിജയിച്ച ഉറുഗ്വേയാണ് ഇത് നേടിയത്. നാല് ടീമുകളുടെ ഫൈനൽ ഗ്രൂപ്പിന്റെ നിർണ്ണായക മത്സരത്തിൽ ആതിഥേയരായ ബ്രസീലിനെ 2–1ന് തോൽപ്പിച്ച് അവർ കപ്പ് നേടി. ഒരു മത്സര ഫൈനൽ തീരുമാനിക്കാത്ത ഒരേയൊരു ടൂർണമെന്റ് ഇതാണ്. ജൂൾസ് റിമെറ്റിന്റെ ഫിഫ പ്രസിഡന്റ് പദവിയുടെ 25-ാം വാർഷികം ആഘോഷിക്കുന്ന ട്രോഫി ജൂൾസ് റിമെറ്റ് കപ്പ് എന്ന് വിളിക്കുന്ന ആദ്യ ടൂർണമെന്റ് കൂടിയാണിത്.

വർഗ്ഗം:ഫിഫ ലോകകപ്പ് ഫുട്ബോൾ ടൂർണമെന്റുകൾ
മിഷരി ബിൻ റാഷിദ് അൽ അഫാസി

ഒരു കുവൈത്തി ഖാരിഉം ഇസ്ലാമിക പ്രബോധകനും നഷീദ് ഗായകനും ആണ് **മിഷരി ബിൻ റാഷിദ് അൽ അഫാസി**. മിഷരി അൽ അഫാസി എന്നും അൽ അഫാസി എന്നും അദ്ദേഹം അറിയപ്പെടുന്നു. അദ്ദേഹത്തിന്റെ ഖുർആൻ പാരായണം ലോകമെമ്പാടുമുള്ള നിരവധി ആളുകളെ ആകർഷിക്കുന്നു..

## ജീവീതരേഖ
1976 സെപ്റ്റംബർ 5 ന് കുവൈത്തിൽ ജനനം. മദീന യുനിവേഴ്സിറ്റിയിലെ കോളേജ് ഓഫ് ഖുർആനിൽ നിന്ന് ഖുർആൻ പാരായണം, ഖുർആൻ വ്യാഖ്യാനം എന്നിവയിൽ  പഠനം. . കുവൈത്ത് ഗ്രാൻഡ് മസ്ജിദിലെ ഇമാം ആണ് മിഷരി.

## അവലംബം

വർഗ്ഗം:ഖുർആൻ പാരായണവിദഗ്ദ്ധർ
വർഗ്ഗം:അറബ് ഗായകർ
വർഗ്ഗം:1976-ൽ ജനിച്ചവർ
ഹെർമൻ മോഗ്ലിംഗ്

ജർമ്മൻ ബാസൽ മിഷൻ മിഷണറിയായിരുന്നു **ഹെർമ്മൻ മോഗ്ലിംഗ്**(1811–1881). മംഗലാപുരം കേന്ദ്രീകരിച്ചു ബാസൽ മിഷൻ നടത്തിയ പ്രവർത്തനങ്ങൾക്ക് നേതൃത്വം ഇദ്ദേഹത്തിനായിരുന്നു. കന്നട സാഹിത്യത്തിനും ഭാഷയ്ക്കും വിലയേറിയ സംഭാവന നല്കിയ വ്യക്തിയാണ് മൊഗ്ലിങ്ങ്. കന്നട ഭാഷയിലെ ആദ്യത്തെ പത്രമായ മംഗളൂരു സമാചരത്തിന്റെ സ്ഥാപകനായിരുന്നു. കന്നഡയിലെ ലെ സാഹിത്യ ഗവേഷണത്തിന് അദ്ദേഹത്തിന് ഡോക്ടറേറ്റ് ലഭിച്ചു. ബിബ്ലിയോത്തക്ക കർണാടക എന്നായിരുന്നു ഗവേഷണ പ്രബന്ധത്തിന്റെ പേര്. നിരവധി കന്നഡ കൃതികൾ ജർമ്മനിലേക്ക് മൊഴി മാറ്റം ചെയ്തു. കന്നഡത്തിലെ ആദ്യ ആധുനിക എഴുത്തുകാരനായാണ് മോഗ്ലിംഗ് ആദരിക്കപ്പെടുന്നത്. മുപ്പത്തി ആറോളം കൃതികൾ 20 വർഷ ജീവിത കാലത്ത് പരിചയപ്പെടുത്തി.

ഗുണ്ടർട്ടിന്റെ ആത്മസുഹൃത്തുകൂടിയായിരുന്നു മോഗ്ലിങ്ങ്. ഹെർമൻ ഗുണ്ടർട്ട് ഇദ്ദേഹത്തിൻ്റെ ജീവചരിത്രം രചിച്ചിട്ടുണ്ട്.
## അവലംബം


വർഗ്ഗം:ക്രിസ്തുമതപ്രചാരകർ
വർഗ്ഗം:ക്രൈസ്തവ എഴുത്തുകാർ
വർഗ്ഗം:സുവിശേഷ പ്രവർത്തകർ
വർഗ്ഗം:കന്നഡ സാഹിത്യകാരന്മാർ
വർഗ്ഗം:കന്നഡ കവികൾ
മോർഗൻ ലെ ഫേ (പെയിന്റിംഗ്)

1864-ൽ ബ്രിട്ടീഷ് പ്രീ-റാഫെലൈറ്റ് ചിത്രകാരൻ ഫ്രെഡറിക് സാൻഡിസ് വരച്ച ഓയിൽ-ഓൺ-വുഡ് പെയിന്റിംഗാണ് **മോർഗൻ ലെ ഫേ.** ആർതുറിയൻ മന്ത്രവാദിനിയും ആർതർ രാജാവിന്റെ സംരക്ഷകനുമായ മോർഗൻ ലെ ഫേയെ ഇതിൽ ചിത്രീകരിച്ചിരിക്കുന്നു. സാണ്ടിസ് യജമാനത്തി കിയോമി ഗ്രേയാണ് ലെ ഫേയുടെ മാതൃകയായെടുത്തിട്ടുള്ളത്.

ഇംഗ്ലണ്ടിലെ ബർമിംഗ്ഹാമിലെ ബർമിംഗ്ഹാം മ്യൂസിയം ആന്റ് ആർട്ട് ഗ്യാലറിയിലാണ് ചിത്രം സംരക്ഷിച്ചിരിക്കുന്നത്.

## അവലംബം

വർഗ്ഗം:സ്ത്രീകളുടെ ചിത്രങ്ങൾ
റെബ മോണിക്ക ജോൺ

മലയാളി സിനിമാ നടിയാണ് റെബ മോണിക്ക ജോൺ.വിനീത് ശ്രീനിവാസൻ സംവിധാനം ചെയ്ത  ജേക്കബിന്റെ സ്വർഗ്ഗരാജ്യം എന്ന സിനിമയിലൂടെയാണ് സിനിമയിലേക്ക് കടന്നു വന്നത്.

## സിനിമകൾ

## ടെലിവിഷൻ

## അവലംബം

## പുറം കണ്ണികൾ
* 

വർഗ്ഗം:മലയാളചലച്ചിത്രനടിമാർ
വർഗ്ഗം:1994-ൽ ജനിച്ചവർ
വർഗ്ഗം:ഫെബ്രുവരി 4-ന് ജനിച്ചവർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:ചലച്ചിത്രനടിമാർ
വർഗ്ഗം:ക്രൈസ്റ്റ് യൂണിവേർസിറ്റിയിൽ പഠിച്ചവർ
കെ.കെ. കൊച്ച്

ലഘുചിത്രം|കെ.കെ. കൊച്ച്
കേരളത്തിലെ ഒരു പുരോഗമന ചിന്തകനും എഴുത്തുകാരനും സാമൂഹ്യപ്രവർത്തകനുമാണ് **കെ.കെ. കൊച്ച്**.2021 ൽ കേരള സാഹിത്യ അക്കാദമിയുടെ സമഗ്രസംഭാവനാ പുരസ്കാരത്തിനർഹനായി. 2025 മാർച്ച് 13 ന് മരണമടഞ്ഞു

## ജീവിതം
കോട്ടയം ജില്ലയിലെ കല്ലറയിൽ 1949 ഫെബ്രുവരി 2 ന് ജനിച്ചു. പിതാവ് കുഞ്ഞൻ, മാതാവ് കുഞ്ഞുപെണ്ണ്. 
സംഘാടകനും എഴുത്തുകാരനുമാണ് കെ.കെ. കൊച്ച്. കെ.എസ്.ആർ.ടിസിയിൽ നിന്ന് സീനിയർ അസിസ്റ്റന്റായി 2001 ൽ വിരമിച്ചു. ആനുകാലികങ്ങളിലും ടിവി ചാനൽ ചർച്ചകളിലും ദലിത്പക്ഷ നിലപാടുകൾ ഉയർത്തിപ്പിടിച്ച് ഇടപെടുന്നു.
'ദലിതൻ' എന്ന അദ്ദേഹത്തിന്റെ ആത്മകഥ ശ്രദ്ധിക്കപ്പെട്ട കൃതിയാണ്. ഇരുപതോളം പുസ്തകങ്ങൾ രചിച്ചിട്ടുണ്ട്. കലാപവും സംസ്‌കാരവും, ദലിത് നേർക്കാഴ്ചകൾ, വായനയുടെ ദളിത്‌പാഠം, ബുദ്ധനിലേക്കുള്ള ദൂരം, ഇടതുപക്ഷമില്ലാത്ത കാലം, ദേശീയതയ്‌ക്കൊരു ചരിത്രപാഠം, കേരളചരിത്രവും സമൂഹരൂപീകരണവും, ദലിത് സമുദായവാദവും സാമുദായികരാഷ്ട്രീയവും തുടങ്ങിയവയാണ് പ്രധാനകൃതികൾ. 

കേരള ഭാഷ ഇൻസ്റ്റിറ്റ്യൂട്ടിന്റെ ഭരണ നിർവഹണ സമതി അംഗമാണ്.

ഭാര്യ ഉഷാദേവി. മക്കൾ കെ.കെ ജയസൂര്യയൻ , കെ.കെ സൂര്യ നയന.

## അവലംബം

വർഗ്ഗം:ദലിത് എഴുത്തുകാർ
വർഗ്ഗം:കേരളത്തിലെ എഴുത്തുകാർ
വർഗ്ഗം:1949-ൽ ജനിച്ചവർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:2025-ൽ മരിച്ചവർ
വർഗ്ഗം:മാർച്ച് 13-ന് മരിച്ചവർ
വിൻഡോസ് ആർടി

മൈക്രോസോഫ്റ്റ് വികസിപ്പിച്ചെടുത്ത നിർത്തലാക്കിയ മൊബൈൽ ഓപ്പറേറ്റിംഗ് സിസ്റ്റമാണ് **വിൻഡോസ് ആർ‌ടി**. 32-ബിറ്റ് ആം ആർക്കിടെക്ചറിനായി (ARMv7) നിർമ്മിച്ച വിൻഡോസ് 8.x ന്റെ പതിപ്പാണിത്. മൈക്രോസോഫ്റ്റിന്റെ ഒറിജിനൽ സർഫേസ് ടാബ്‌ലെറ്റ് ഉൾപ്പെടെ മൂന്ന് വിൻഡോസ് ആർടി അധിഷ്ഠിത ഉപകരണങ്ങളുടെ പ്രകാശനത്തോടെ വിൻഡോസ് ആർടി 8 ഓപ്പറേറ്റിംഗ് സിസ്റ്റം വിൻഡോസ് 8 നൊപ്പം 2012 ഒക്ടോബർ 26 ന് ഔദ്യോഗികമായി സമാരംഭിച്ചു. വിൻഡോസ് 8 ൽ നിന്ന് വ്യത്യസ്തമായി, യഥാർത്ഥ ഉപകരണ നിർമ്മാതാക്കളിൽ (ഒഇഎം) നിന്ന് ഓപ്പറേറ്റിംഗ് സിസ്റ്റത്തിനായി പ്രത്യേകം രൂപകൽപ്പന ചെയ്ത ഉപകരണങ്ങളിൽ വിൻഡോസ് ആർടി പ്രീലോഡുചെയ്ത സോഫ്റ്റ്വെയറായി മാത്രമേ ലഭ്യമാകൂ. കൂടുതൽ ബാറ്ററി ആയുസ്സ് അനുവദിക്കുന്നതിനും ആർക്കിടെക്ചറിന്റെ ഊർജ്ജ കാര്യക്ഷമത പ്രയോജനപ്പെടുത്തുന്നതിനും നേർത്ത ഉപകരണങ്ങൾ അനുവദിക്കുന്നതിനും വേണ്ടി സിസ്റ്റം-ഓൺ-ചിപ്പ് (SoC) ഡിസൈനുകൾ ഉപയോഗിക്കുകയും കാലക്രമേണ വിൻഡോസ് ആർടി ഉള്ള ഉപകരണങ്ങൾക്കായി "വിശ്വസനീയമായ" അനുഭവം നൽകുകയാണ് പരമപ്രധാന ലക്ഷ്യമെന്ന് മൈക്രോസോഫ്റ്റ് പറഞ്ഞു. മറ്റ് മൊബൈൽ ഓപ്പറേറ്റിംഗ് സിസ്റ്റങ്ങളുമായി താരതമ്യപ്പെടുത്തുമ്പോൾ, വിൻഡോസ് ആർടി നിലവിലുള്ള യുഎസ്ബി പെരിഫെറലുകളെയും ആക്സസറികളെയും താരതമ്യേന പിന്തുണയ്ക്കുന്നു, കൂടാതെ മുൻകൂട്ടി ലോഡുചെയ്ത സോഫ്റ്റ്വെയറായി ആം ഉപകരണങ്ങൾക്കായി ഒപ്റ്റിമൈസ് ചെയ്ത മൈക്രോസോഫ്റ്റ് ഓഫീസ് 2013 ന്റെ ഒരു പതിപ്പും ഉൾപ്പെടുന്നു. എന്നിരുന്നാലും, വിൻഡോസ് 8 ന്റെ രൂപവും പ്രവർത്തനവും വിൻഡോസ് ആർ‌ടിക്ക് ലഭ്യമാക്കുമുമ്പോൾ, ഇതിന് നിരവധി പരിമിതികളുണ്ട്; മൈക്രോസോഫ്റ്റ് ഡിജിറ്റലായി ഒപ്പിട്ട സോഫ്റ്റ്വെയർ മാത്രമേ ഇതിന് എക്സിക്യൂട്ട് ചെയ്യാൻ കഴിയൂ (ഇതിൽ പ്രീ-ലോഡ് ചെയ്ത സോഫ്റ്റ്വെയറും വിൻഡോസ് സ്റ്റോർ ആപ്ലിക്കേഷനുകളും ഉൾപ്പെടുന്നു), കൂടാതെ ഇതിന് ചില ഡെവലപ്പർ അധിഷ്ഠിത സവിശേഷതകളുടെ അഭാവം ഉണ്ട്.

വിവിധ ഔട്ട്‌ലെറ്റുകളിൽ നിന്നും വിമർശകരിൽ നിന്നുമുള്ള അവലോകന ങ്ങൾക്കായി വിൻഡോസ് ആർടി പുറത്തിറക്കി. വിൻഡോസ് ആർടി ഉപകരണങ്ങൾക്ക് മറ്റ് മൊബൈൽ പ്ലാറ്റ്ഫോമുകളേക്കാൾ (ഐഒഎസ് അല്ലെങ്കിൽ ആൻഡ്രോയിഡ് പോലുള്ളവ) ഗുണങ്ങളുണ്ടെന്ന് ചിലർക്ക് തോന്നി, കാരണം അതിന്റെ ബണ്ടിൽ ചെയ്ത സോഫ്റ്റ്വെയറും വിവിധതരം യുഎസ്ബി പെരിഫെറലുകളും ആക്സസറികളും ഉപയോഗിക്കാനുള്ള കഴിവുമുണ്ട്, പക്ഷേ മോശം സോഫ്റ്റ്വെയർ ഇക്കോസിസ്റ്റം മൂലം ഈ പ്ലാറ്റ്ഫോം വിമർശിക്കപ്പെട്ടു, വിൻഡോസ് സ്റ്റോറിന്റെ പ്രാരംഭ ഘട്ടവും നിലവിലുള്ള വിൻഡോസ് സോഫ്റ്റ്വെയറുമായുള്ള പൊരുത്തക്കേടും വിൻഡോസ് 8 ന് മേലുള്ള മറ്റ് പരിമിതികളും ഉൾപ്പെടുന്നു.

വിൻഡോസ് ആർടി വാണിജ്യപരമായി പരാജയപ്പെട്ടുവെന്ന് വിമർശകരും വിശകലന വിദഗ്ധരും കരുതി, ഈ പരിമിതികൾ, അതിന്റെ വ്യക്തതയില്ലാത്തതും മത്സരയോഗ്യമല്ലാത്തതുമായ സ്ഥാനം, വിൻഡോസ് ഫോണിനും വിൻഡോസ് 8 നും ഇടയിലുള്ള ഒരു അണ്ടർ പവർ സിസ്റ്റമായി മാറ്റി, ഒപ്പം ബാറ്ററി ലൈഫും പ്രവർത്തനക്ഷമതയുമുള്ള വിൻഡോസ് 8 ഉപകരണങ്ങൾ വിൻഡോസ് ആർടി ഉപകരണങ്ങളേക്കാൾ മികച്ചതാണ്.
## അവലംബം

വർഗ്ഗം:മൊബൈൽ ഓപ്പറേറ്റിങ് സിസ്റ്റം
ദർശന രാജേന്ദ്രൻ

മലയാളം, തമിഴ് ചലച്ചിത്രമേഖലകളിൽ പ്രവർത്തിക്കുന്ന ഒരു അഭിനേത്രിയാണ് **ദർശന രാജേന്ദ്രൻ**. 2014-ൽ പുറത്തിറങ്ങിയ 'ജോൺ പോൾ വാതിൽ തുറക്കുന്നു' എന്ന ചിത്രത്തിലൂടെയാണ് അരങ്ങേറിയത്. ആഷിക് അബു സംവിധാനം ചെയ്ത മായാനദി എന്ന ചിത്രത്തിലൂടെ ദർശന ശ്രദ്ധിക്കപ്പെട്ടു. ഈ ചിത്രത്തിനായി ചെയ്ത ബാവ്രാ മൻ എന്ന ഗാനത്തിന്റെ കവർ യൂട്യൂബിൽ മൂന്നു ദശലക്ഷത്തിലധികം കാഴ്ച്കളോടെ ജനപ്രിയത നേടി. വൈറസ്, ജിസ് ജോയ് സംവിധാനം ചെയ്ത വിജയ് സൂപ്പറും പൗർണ്ണമിയും, അഞ്ജലി മേനോൻ സംവിധാനം ചെയ്ത കൂടെ, രാജീവ് രവി സംവിധാനം ചെയ്ത തുറമുഖം എന്നീ ചിത്രങ്ങളിലും ശ്രദ്ധേയമായ വേഷങ്ങൾ ചെയ്തു. ഇരുമ്പു തിരൈ, കവൻ തുടങ്ങിയ തമിഴ് ചിത്രങ്ങളിലും ദർശന അഭിനയിച്ചു. മഹേഷ് നാരായണൻ സംവിധാനം ചെയ്ത് 2020-ൽ ആമസോൺ പ്രൈമിൽ റിലീസ് ചെയ്ത സി യു സൂൺ എന്ന ചിത്രത്തിൽ നായികയായി.
## വ്യക്തിജീവിതം
ദർശന രാജേന്ദ്രൻ കൊച്ചിയിൽ ജനിച്ചു. രാജേന്ദ്രൻ, നീരജ എന്നിവരാണ് മാതാപിതാക്കൾ. ഭാവന രാജേന്ദ്രൻ എന്ന മൂത്ത സഹോദരി ബാംഗ്ലൂർ ആസ്ഥാനമായുള്ള നാടകവേദിയിൽ സജീവമായി പ്രവർത്തിക്കുന്നു. ലണ്ടൻ യൂണിവേഴ്സിറ്റിയിൽ നിന്ന് ഫിനാൻഷ്യൽ ഇക്കണോമിക്സിൽ ബിരുദാനന്തര ബിരുദം നേടി.
## അവലംബം

## പുറത്തേക്കുള്ള കണ്ണികൾ
*

വർഗ്ഗം:മലയാളചലച്ചിത്ര അഭിനേതാക്കൾ
ആളൂർ പള്ളി

തൃശ്ശൂർ ജില്ലയിലെ ആളൂർ പഞ്ചായത്തിൽ സ്ഥിതി ചെയ്യുന്ന ക്രൈസ്തവ ദേവാലയമാണ് ആളൂർ സെന്റ് ജോസഫ് പള്ളി (St Joseph Church, Aloor). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ യൗസേപ്പിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്.
തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള ചാലക്കുടി ഫൊറോന പള്ളിയുടെ കീഴിലാണ് ഈ ഇടവക പള്ളി.

നാഴികക്കല്ലുകൾ

ചാലക്കുടി പള്ളിയുടെ ഭാഗമായിരുന്ന ആളൂർ നിവാസികൾ 1858 ൽ ഒരു ദേവാലയ നിർമ്മാണത്തിനായുള്ള സ്ഥലം ലഭ്യമാക്കി. അവർ, ഒത്തുചേർന്ന് പ്രാർത്ഥിക്കുന്നതിനായി ഒരു പ്രാർത്ഥനാലയം സ്ഥാപിച്ചു. 1868ൽ വരാപ്പുഴ വികാരിയാത്തിൽ നിന്ന് ഇത് ഒരു പള്ളിയായി ഉയർത്തുകയും 1872ൽ ഇടവകയായി ഉയർത്തുകയും ചെയ്തു.

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
ഐശ്വര്യ വിദ്യ രഘുനാഥ്

കർണ്ണാടകസംഗീതരംഗത്തെ ഒരു ഗായികയാണ് **ഐശ്വര്യ വിദ്യ രഘുനാഥ് (Aishwarya Vidhya Raghunath)**. യുവഗായകരിൽ വളരെ ശ്രദ്ധേയയാണ് ഐശ്വര്യ. മൂന്നാം വയസ്സുമുതൽ സംഗീതരംഗത്തുള്ള ഐശ്വര്യ ആകാശവാണിയിലും ദൂരദർശനിലും എ ഗ്രേഡ് ഗായികയാണ്.

## സംഗീതജീവിതം
പൂർണ്ണമായ ആദ്യ കച്ചേരി പതിമൂന്നാം വയസ്സിൽ നടത്തിയ ഐശ്വര്യ തുടർന്ന് ഇന്ത്യയിലെങ്ങും വിദേശത്തും നിരവധി കച്ചേരികൾ നടത്തിക്കൊണ്ടിരിക്കുന്നു.

സംഗീതകലാചാര്യ സീതാലക്ഷ്മി വെങ്കട്ടരാമൻ, പദ്മഭൂഷൻ ശ്രീ. പി. എസ്. നാരായണസ്വാമി, സംഗീതകലാസാഗരം ശ്രീ. വേഗവാഹിനി വിജയരാഘവൻ എന്നിവരുടെ ശിക്ഷണത്തോടേ ശെമ്മാങ്കുടിയുടെയും വീണാ ധനമ്മാളുടെയും ബാണി നേടാൻ ഐശ്വര്യയ്ക്കായി.

ഐശ്വര്യയുടെ ശൈലി ക്ലാസിക്കലിസത്തിന്റെയും സ്വാഭാവികതയുടെയും ഒരു സംയോജനമാണ്, ചാരുതയുടെ സ്പർശനത്തോടുകൂടിയതും അതിന്റെ ശുദ്ധതയ്ക്കും വ്യക്തതയ്ക്കും ആകർഷണീയതയ്ക്കും പേരുകേട്ടതുമാണ്. അവരുടെ അനുരണനവും മൃദുലവുമായ ശബ്ദം എപ്പോഴും പ്രേക്ഷകരെ ആകർഷിക്കുന്നു. അവരുടെ കച്ചേരികൾ സൗന്ദര്യാത്മക കൃപയും കേന്ദ്രീകൃത സമീപനവും കൊണ്ട് അടയാളപ്പെടുത്തിയിരിക്കുന്നു.

## പുരസ്കാരങ്ങൾ
* "Best Concert Prize (2015)", from The Music Academy, Chennai. 
* "DK Pattammal Award (2015)", from Karthik Fine Arts, Chennai. 
* "Best Concert Prize (2014)", from The Music Academy, Chennai.
* "MS Subbulakshmi Award (2014)", from Narada Gana Sabha, Chennai.
* "Best Performer, 2013", from Sri Parthasarathy Swamy Sabha, Chennai.
* "Meena Srinivasan Award", from the Indo-Canadian Shastri Foundation.
* "Best Vocalist" award by Ramana Kendra, Chennai.
* "Sirkazhi Govindarajan Award" from Krishna Gana Sabha, Chennai.
* "RMKV Award of Excellence", by Rasika Fine Arts, Chennai.
* "Best Vocalist" from the Bangalore Gayana Samaja.
* "Yagnaraman Endowment Prize" from Krishna Gana Sabha, Chennai.
* "Rising Young Talent" by the Bangalore Rotarians.
* Winner of the All India Radio competition. 
* Recipient of the scholarship by the Ministry of Culture (India).

## വിദ്യാഭ്യാസം

## അവലംബം

*news reviews and articles''

## പുറത്തേക്കുള്ള കണ്ണികൾ
*Interview at KnowYourStar.com 

വർഗ്ഗം:വനിതാ കർണ്ണാടകസംഗീതജ്ഞർ
തൊണ്ട

കശേരുക്കളുടെ ശരീരഘടനയിൽ, കശേരുവിന് മുന്നിൽ സ്ഥിതി ചെയ്യുന്ന കഴുത്തിന്റെ മുൻഭാഗമാണ് **തൊണ്ട**. ഗ്രസനിയും ശബ്ദ നാളവും തൊണ്ടയിലുണ്ട്. തൊണ്ടയിലെ ഒരു പ്രധാന ഭാഗം അന്നനാളത്തെ ശ്വാസനാളത്തിൽ നിന്ന് (വിൻഡ് പൈപ്പ്) വേർതിരിക്കുന്നത് വഴി ഭക്ഷണപാനീയങ്ങൾ ശ്വാസകോശത്തിലേക്ക് കടക്കുന്നത് തടയുന്ന ചെറു നാക്ക് (എപ്പിഗ്ലൊട്ടിസ്) ആണ്. തൊണ്ടയിൽ വിവിധ രക്തക്കുഴലുകൾ, ഫാറിംഗൽ പേശികൾ, നാസോഫറിംഗൽ ടോൺസിൽ, ടോൺസിലുകൾ, പാലറ്റൈൻ യുവുല, ശ്വാസനാളം, അന്നനാളം, വോക്കൽ കോഡുകൾ എന്നിവ അടങ്ങിയിരിക്കുന്നു.  സസ്തനികളുടെ തൊണ്ടയിൽ ഹയോയിഡ് അസ്ഥി, ക്ലാവിക്കിൾ എന്നിങ്ങനെ രണ്ട് അസ്ഥികൾ അടങ്ങിയിരിക്കുന്നു. "ത്രോട്ട്" എന്നത് ചിലപ്പോൾ ഗളനാളത്തിന്റെ പര്യായമായും കണക്കാക്കപ്പെടുന്നു. 

ഇത് വായ, ചെവി, മൂക്ക് പോലെ ശരീരത്തിന്റെ മറ്റു പല ഭാഗങ്ങളോടൊപ്പം പ്രവർത്തിക്കുന്നു. തൊണ്ടയിലെ ശ്വാസനാളം വായുമായി ബന്ധിപ്പിച്ച് സംസാരം സാധ്യമാകുന്നു. ഭക്ഷണവും ദ്രാവകവും തൊണ്ടയിലൂടെ കടന്നുപോകുന്നു. തൊണ്ട, മുകൾഭാഗത്തുള്ള നാസോഫറിനക്സ് വഴി മൂക്കിനോടും, യൂസ്റ്റാച്ചിയൻ ട്യൂബ് വഴി ചെവിയോടും ചേരുന്നു. തൊണ്ടയിൽ നിന്നും ശ്വാസനാളം വഴി ശ്വാസ വായു ബ്രൊങ്കൈയിൽ എത്തുന്നു. അന്നനാളത്തിലൂടെ ഭക്ഷണം വയറ്റിലേക്ക് എത്തുന്നു. അഡിനോയിഡുകളും ടോൺസിലുകളും അണുബാധ തടയാൻ സഹായിക്കുന്നു, അവ ലിംഫ് ടിഷ്യു ചേർന്നതാണ്. ശ്വാസനാളത്തിൽ വോക്കൽ‌ കോഡുകൾ‌, എപ്പിഗ്ലൊട്ടിസ് (ഭക്ഷണം/ദ്രാവകം ശ്വാസകോശത്തിലേക്ക് കടക്കുന്നത് തടയുന്നു), സബ്‌ഗ്ലോട്ടിക് ലാറിൻ‌ക്സ് എന്നറിയപ്പെടുന്ന ഒരു പ്രദേശം എന്നിവ അടങ്ങിയിരിക്കുന്നു, കുട്ടികളിൽ സബ്‌ഗ്ലോട്ടിക് ലാറിൻ‌ക്സ് തൊണ്ടയുടെ മുകൾ ഭാഗത്തെ ഇടുങ്ങിയ ഭാഗമാണ്.  

## ജുഗുലം
തൊണ്ടയുടെ താഴ്ന്ന ഭാഗമാണ് *ജുഗുലം,* ഇത് *സ്തനങ്ങൾക്ക്* അല്പം മുകളിലാണ്.  *ജുഗുലം* എന്ന പദം, *ജുഗുലത്തിലൂടെ* കടന്നുപോകുന്ന ആന്തരികവും ബാഹ്യവുമായ ജുഗുലാർ *സിരകളാൽ* പ്രതിഫലിക്കുന്നു. 

## പരാമർശങ്ങൾ

വർഗ്ഗം:മനുഷ്യ ശിരസ്സും കഴുത്തും
വർഗ്ഗം:മനുഷ്യരുടെ തൊണ്ട
മൂൺലൈറ്റ്, വുഡ് ഐലന്റ് ലൈറ്റ്

19-ആം നൂറ്റാണ്ടിന്റെ അവസാനം അമേരിക്കൻ കലാകാരൻ വിൻസ്ലോ ഹോമർ വരച്ച എണ്ണച്ചായാചിത്രമാണ് **മൂൺലൈറ്റ്, വുഡ് ഐലന്റ് ലൈറ്റ്.** ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് ഈ ചിത്രം.

മൈനിലെ പോർട്ട്‌ലാൻഡിലെ ഹോമറിന്റെ സ്റ്റുഡിയോയ്ക്ക് പുറത്ത് കടൽത്തീരത്തെ ഒരു രാത്രികാല നിലാവിനെ ചിത്രീകരിച്ചിരിക്കുന്നു. ചക്രവാളത്തിലെ ചുവന്ന പിഗ്മെന്റിന്റെ ചെറിയ ഇടം പ്രൗട്ട്സ് നെക്ക്, സ്കാർബറോ, മെയ്ൻ, വുഡ് ദ്വീപിലെ വിളക്കുമാടത്തെ സൂചിപ്പിക്കുന്നു.

അദ്ദേഹത്തിന്റെ ജീവചരിത്രകാരനായ വില്യം ഹൗഡൗൺസ് പറയുന്നതനുസരിച്ച്, ഹോമർ, വെറും അഞ്ച് മണിക്കൂർ കൊണ്ടാണ് ഈ ചിത്രം പൂർത്തിയാക്കിയത്. ചന്ദ്രപ്രകാശത്തിൽ കുളിച്ചുനിൽക്കുന്ന കടൽത്തീരമാണ് ഇതിൽ ചിത്രീകരിച്ചിരിക്കുന്നത്.

## അവലംബം

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
സോഡിയം അസറ്റേറ്റ്

അസെറ്റിക് ആസിഡിന്റെ സോഡിയം ലവണമാണ് **സോഡിയം അസറ്റേറ്റ്** (CH3COONa). NaOAc എന്നും ചുരുക്കെഴുത്ത് നൽകാറുണ്ട്. മണമില്ലാത്ത ഈ ലവണത്തിന് വൈവിധ്യമാർന്ന  ഉപയോഗങ്ങൾ ഉണ്ട്. 

## ഉപയോഗങ്ങൾ
### ബയോടെക്നോളജിക്കൽ
ബാക്ടീരിയ കൾച്ചർ ചെയ്യുന്നതിന് കാർബൺ ഉറവിടമായി സോഡിയം അസറ്റേറ്റ് ഉപയോഗിക്കുന്നു.  
### വ്യാവസായികം
ടെക്സ്റ്റൈൽ വ്യവസായത്തിൽ സൾഫ്യൂറിക് ആസിഡ് മാലിന്യങ്ങൾ നിർവീര്യമാക്കുന്നതിനും അനിലിൻ ഡൈകൾ ഉപയോഗിക്കുമ്പോൾ ഒരു ഫോട്ടോറെസിസ്റ്റായും സോഡിയം അസറ്റേറ്റ് ഉപയോഗിക്കുന്നു. ക്രോം ടാനിംഗിലും  സിന്തറ്റിക് റബ്ബർ ഉൽപാദനത്തിലും ഉപയോഗിക്കുന്നു. ഡിസ്പോസിബിൾ കോട്ടൺ പാഡുകൾക്കായി കോട്ടൺ പ്രോസസ് ചെയ്യുന്നതിലും ഉപയോഗിക്കുന്നു.

### ഭക്ഷണം
സോഡിയം ഡൈഅസറ്റേറ്റ് രൂപത്തിൽ, ഉരുളക്കിഴങ്ങ് ചിപ്സിന് ഉപ്പും വിനാഗിരി സ്വാദും നൽകാൻ ഇത് പലപ്പോഴും ഉപയോഗിക്കുന്നു. 

### ബഫർ ലായനി
സോഡിയം അസറ്റേറ്റ്, അസറ്റിക് ആസിഡ് എന്നിവയുടെ ലായനി താരതമ്യേന സ്ഥിരമായ പി.എച്ച് നില നിലനിർത്താൻ ഒരു ബഫറായി പ്രവർത്തിക്കും. ലഘുവായ അസിഡിക് ശ്രേണിയിൽ (പി‌എച്ച് 4–6) പ്രതിപ്രവർത്തനങ്ങൾ ആശ്രയിച്ചിരിക്കുന്ന ബയോകെമിക്കൽ ആപ്ലിക്കേഷനുകളിൽ ഇത് ഉപയോഗപ്രദമാണ്. 
### തപീകരണ പാഡ്
[ഇടത്ത്‌|ലഘുചിത്രം| [സ്ഫടികവത്കരണം|ക്രിസ്റ്റലൈസേഷനിൽ ചൂട് പുറപ്പെടുവിക്കുന്ന സോഡിയം അസറ്റേറ്റിന്റെ സൂപ്പർസാച്ചുറേറ്റഡ് ലായനി അടങ്ങിയിരിക്കുന്ന ഒരു തപീകരണ പാഡ് ]]
ചൂടാക്കൽ പാഡുകൾ, ഹാൻഡ് വാമറുകൾ എന്നിവയിലും സോഡിയം അസറ്റേറ്റ് ഉപയോഗിക്കുന്നു.  

## തയ്യാറാക്കൽ
ഇടത്ത്‌|ലഘുചിത്രം| സോഡിയം അസറ്റേറ്റ് ട്രൈഹൈഡ്രേറ്റിന്റെ ഒരു ക്രിസ്റ്റൽ (നീളം 1.7 സെന്റീമീറ്റർ)
അസെറ്റിക് ആസിഡിന്റെ പ്രതിപ്രവർത്തനത്തിലൂടെ ഇത് ചിലപ്പോൾ ഒരു ലബോറട്ടറി പരീക്ഷണത്തിൽ ഉൽ‌പാദിപ്പിക്കപ്പെടുന്നു.  സാധാരണയായി വിനാഗിരി എന്നറിയപ്പെടുന്ന 5–8% ലായനിയിൽ സോഡിയം കാർബണേറ്റ് ("വാഷിംഗ് സോഡ"), സോഡിയം ബൈകാർബണേറ്റ് ("ബേക്കിംഗ് സോഡ") അല്ലെങ്കിൽ സോഡിയം ഹൈഡ്രോക്സൈഡ് ( "ലൈ", അല്ലെങ്കിൽ "കാസ്റ്റിക് സോഡ") പ്രവർത്തിക്കുമ്പോൾ ഇത് ഉണ്ടാവുന്നു.  ഈ പ്രതിപ്രവർത്തനങ്ങളിൽ സോഡിയം അസറ്റേറ്റും ജലവും ഉത്പാദിപ്പിക്കുന്നു. 
:: CH3COOH + NaHCO3 → CH3COONa + 
::  →  + 
: 
വ്യാവസായികമായി സോഡിയം അസറ്റേറ്റ് ട്രൈഹൈഡ്രേറ്റ് തയ്യാറാക്കുന്നത് അസറ്റിക് ആസിഡ്  സോഡിയം ഹൈഡ്രോക്സൈഡ് ലായനിയിൽ പ്രവർത്തിപ്പിച്ചാണ്.  
: CH3COOH + NaOH → CH3COONa + H2O   

## അവലംബം

## ബാഹ്യ ലിങ്കുകൾ

* ഹോട്ട് ഐസ് - നിർദ്ദേശങ്ങൾ, ചിത്രങ്ങൾ, വീഡിയോകൾ  
* സോഡിയം അസറ്റേറ്റ് തപീകരണ പാഡുകൾ എങ്ങനെ പ്രവർത്തിക്കുന്നു 

വർഗ്ഗം:ഫോട്ടോഗ്രാഫിക് രാസവസ്തുക്കൾ
വർഗ്ഗം:ഭക്ഷണത്തിൽ ചേർക്കുന്ന വസ്തുക്കൾ
വർഗ്ഗം:ഇ-നമ്പർ അഡിറ്റീവുകൾ
വർഗ്ഗം:അസറ്റേറ്റുകൾ
കോൾ ചാപ്പൽ സ്കൂൾ

ഒക്‌ലഹോമയിലെ ഹാർട്ട്ഷോർണിലുള്ള ചരിത്രപ്രാധാന്യമുള്ള ഒരു വിദ്യാലയമാണ് **കോൾ ചാപ്പൽ സ്കൂൾ**. 1936-ൽ നിർമ്മിക്കപ്പെട്ട ഇത് 1988-ൽ ദേശീയ ചരിത്ര സ്മാരകങ്ങളുടെ പട്ടികയിൽ ചേർത്തു.

## അവലംബം
മല്ലികാ യൂനുസ്

**മല്ലിക യൂനുസ്** മലയാള ഭാഷയ്ക്ക് നിരവധി നോവലുകൾ സമ്മാനിച്ച ഒരു സാഹിത്യകാരിയാണ്. 1981 ൽ മാമ്മൻ മാപ്പിള സാഹിത്യ അവാർഡ് നേടിയ ഉപാസന എന്ന നോവലിലൂടെയാണ് അവർ ആദ്യമായി ജനശ്രദ്ധ നേടിയത്. ഈ &nbsp;നോവലിന്റെ ചലച്ചിത്ര ഭാഷ്യമായി പ്രശസ്ത സംവിധായകൻ ഭരതന്റെ സംവിധാനത്തിൽ പുറത്തിറങ്ങിയ എന്റെ ഉപാസന എന്ന ചിത്രം നിരൂപക പ്രശംസ നേടിയിരുന്നു. ഭദ്രച്ചിറ്റ എന്ന ചിത്രവും 2012 ൽ പുറത്തിറങ്ങിയ കർപ്പൂര ദീപം എന്ന ചിത്രവും മല്ലികാ യൂനുസിന്റെ അതേ പേരുകളിലുള്ള നോവലുകളെ അടിസ്ഥാനമാക്കിയുള്ളവയായിരുന്നു. 1998 ൽ നിർമ്മാണമാരംഭിച്ച കർപ്പൂര ദീപം എന്ന ചിത്രം 14 വർഷത്തിനുശേഷമാണ് പുറത്തിറങ്ങിയത്.

## നോവലുകൾ

* ഉപാസന 
* വർഷമേഘങ്ങളെ കാത്തിരുന്നവർ
* നിഴൽച്ചിത്രങ്ങൾ
* വയൽപ്പൂവ്
* അനുപല്ലവി
* നിറഭേദങ്ങൾ
* നിനക്കായി മാത്രം
* പൂപ്പന്തൽ
* ഭദ്രച്ചിറ്റ
* സ്വപ്നങ്ങളേ വിട
* ഇടനാഴിയുടെ അവസാനം
* അകലെ നീലാകാശം
* ശേഷിക്കുന്നവർ
* അശാന്തിയുടെ തീരം 
* വഴിത്താരകൾ
* സ്വപ്നയ്ക്കു സുഖമാണ്
* രണ്ടാമതൊരാൾ
* സൂര്യകിരീടം
* സഫർ
* കർപ്പൂര ദീപം
* സമർപ്പണം
* മഴവില്ലിനുമപ്പുറം

## അവലംബം


വർഗ്ഗം:മലയാളം നോവലെഴുത്തുകാർ
റോസിന്റെ നിയമാവലി

കേരളത്തിലെ മാർത്തോമാ നസ്രാണികൾക്ക് വേണ്ടി ഫ്രാൻസിസ് റോസ് തയ്യാറാക്കിയ "മലങ്കര മാർത്തോമാ ശ്ലീഹായുടെ ഇടവകയുടെ കൽപനകൾ" എന്ന രചനയാണ് **റോസിന്റെ നിയമാവലി** () എന്ന പേരിൽ അറിയപ്പെടുന്നത്. പ്രാചീന മലയാള രേഖയായ ഈ ഗ്രന്ഥം ആദ്യമായി അച്ചടിയിലെത്തുന്നത് 1976 ൽ രണ്ടു പ്രാചീന കൃതികൾ എന്ന ഗ്രന്ഥത്തിലാണ്. 1606 ൽ പ്രസിദ്ധീകരിക്കപ്പെട്ട ഈ രൂപതാ നിയമാവലിക്കു കൂനൻ കുരിശു സത്യം വരെ കേരളസഭയിൽ പ്രാബല്യമുണ്ടായിരുന്നു. വത്തിക്കാൻ ഗ്രന്ഥശേഖരത്തിൽ ഇതിന്റെ പകർപ്പു സൂക്ഷിച്ചിട്ടുണ്ട്. 1792 നു മുമ്പ് തന്നെ ഈ പകർപ്പ് റോമിലെത്തിയിരിക്കാമെന്ന് സ്കറിയ സക്കറിയ നിരീക്ഷിക്കുന്നു. 1792 ൽ റോമിലുണ്ടായിരുന്ന കൈയെഴുത്തു ഗ്രന്ഥങ്ങളുടെ പട്ടികയിൽ ഇതുമുണ്ട്. അങ്കമാലി ദേവാലയം വിലയ്ക്കു വാങ്ങിയ ക‍ർമ്മലീത്ത മിഷണറിമാരായിരിക്കണം ഇതു റോമിലേക്കു കൊണ്ടു പോയത്. മിലാനിലെ അംബ്രോസിയൻ ഗ്രന്ഥശാലയിൽ ക്രമ നമ്പർ MSY 116 Sup. ആയി ഈ കൈയെഴുത്തുഗ്രന്ഥം സൂക്ഷിച്ചിരിക്കുന്നു.

## ഭാഷയും ലിപി വ്യവസ്ഥയും
ആര്യ എഴുത്താണ് റോസിന്റെ നിയമാവലിയിൽ ഉപയോഗിച്ചിരിക്കുന്നത്. തമിഴ് ലിപികളുടെ വടിവിൽ മലയാളലിപികൾ എഴുതാനുള്ള ശ്രമം ഈ ഗ്രന്ഥങ്ങളിലുണ്ട്. ഇതിലുപയോഗിച്ചിരിക്കുന്ന ക - ത ഇവയുടെ ലിപികൾക്കു തമിഴ് ലിപികളോടു സാദൃശ്യമുണ്ട്. ഏ. ഓ എന്നിവ ഉപയോഗിക്കേണ്ടുന്ന സ്ഥാനങ്ങളിൽ എ, ഒ എന്നീ ഹ്രസ്വ ചിഹ്നങ്ങൾ ഉപയോഗിച്ചിരിക്കുന്നു. കെട്ടുപുള്ളികൾ (േ, ൊ) ഉപയോഗിച്ചു കാണുന്നില്ല. ഉദാ: തെറി - തേറി, കെട്ടു - കേട്ടു, പൊക, പോക, ലൊകം - ലോകം. "ഇത" (ഇത്), 'കണ്ട്'(കണ്ട്) എന്നിങ്ങനെ അകാര ചിഹ്നം കൊണ്ട് സംവൃതോകാരം രേഖപ്പെടുത്തുന്ന രീതിയാണ് ഈ ഗ്രന്ഥത്തിൽ. "അതു" (അത്) പോലെ ഉകാര ചിഹ്നവും ഉപയോഗിച്ചു കാണുന്നു. ലിപി പരമായി ധാരാളം സവിശേഷതകൾ ഉള്ള ഒരു ഗ്രന്ഥമാണിത്.  

## പുതിയ പതിപ്പ്
ലിപി പരമായ സവിശേഷതകൾ പരമാവധി നില നിറുത്തി 2019 ൽ ഈ ഗ്രന്ഥം പ്രാചീന ഗദ്യ മാതൃകകൾ ഉദയം പേരൂ‍ർ മുതൽ മിലാൻ വരെ എന്ന പേരിൽ  സാഹിത്യ പ്രവർത്തക സഹകരണ സംഘം പുറത്തിറക്കി.

## അവലംബം


വർഗ്ഗം:കേരളത്തിലെ ക്രൈസ്തവ സഭാചരിത്രം
വർഗ്ഗം:കേരള സംസ്കാര ചരിത്രം
വർഗ്ഗം:മലയാളഭാഷയുടെ ചരിത്രം
വർഗ്ഗം:പ്രാചീന ഗ്രന്ഥങ്ങൾ
വർഗ്ഗം:ലിപികൾ
എടക്കാട് ബറ്റാലിയൻ 06

ഒരു  യഥാർത്ഥ സൈനികന്റെ കഥയെ ആസ്പദമാക്കി 2019ൽ  പുറത്തിറങ്ങിയ മലയാള ചലചിത്രമാണ് **എടക്കാട് ബറ്റാലിയൻ 06**.  ടൊവിനോ തോമസ് ആണ് പ്രധാനവേഷം ചെയ്തത്   രൂബി ഫിലിംസിന്റെ ബാനറിൽ ശ്രീകാന്ത് ഭാസി, തോമാസ് ജോസഫ് പട്ടത്താനം, ജയന്ത് മമ്മൻ എന്നിവർ ചേർന്ന് നിർമ്മിച്ച പി. ബാലചന്ദ്രൻ രചിച്ച സംവിധാനം ചെയ്തിരിക്കുന്നത് സ്വപ്‌നേഷ് കെ. എന്ന പുതുമുഖ സംവിധായകൻ ആണ്. സംയുക്ത മേനോൻ, രേഖ, ജോയ് മാത്യു, സുധീഷ്, അബു സലീം എന്നിവരാണ് മറ്റു പ്രധാന വേഷങ്ങളിൽ എത്തിയ നടന്മാർ . 2019 മെയ് മാസത്തിലാണ് ചിത്രീകരണം ആരംഭിച്ചത്. ചിത്രം 18 ഒക്ടോബർ 2019 ന് പുറത്തിറങ്ങി.
## അഭിനയിതാക്കൾ
* ടോവിനോ തോമസ്  - ക്യാപ്റ്റൻ ഷഫീഖ് മുഹമ്മദ്
* സംയുക്ത മേനോൻ - നൈന ഫാത്തിമ
* ശാലു റഹീം - അശോകൻ , ദിനേശന്റെ മകൻ 
* ജിതിൻ പുത്തഞ്ചേരി - പ്രിൻസ് 
* ശങ്കർ ഇന്ദുചൂഡൻ-നങ്കു 
* വിഷ്ണു പുരുഷൻ - രൂപേഷ് 
* പി ബാലചന്ദ്രൻ - മുഹമ്മദ് കുട്ടി 
* രേഖ -സുരയ്യ മുഹമ്മദ് കുട്ടി (മെമ്പർ)
* സന്തോഷ് കീഴാറ്റൂർ - ഉമ്മർ, ഷഫീഖിന്റെ അളിയൻ
* ദിവ്യ പിള്ള - സമീറ, ഷെഫീക്കിന്റെ പെങ്ങൾ 
* സരസ ബാലുശ്ശേരി - തിത്തുമ്മച്ചി, ഷഫീഖിന്റെ അമ്മായി 
* ജോയ് മാത്യു - ബഷീർ, നൈന ഫാത്തിമയുടെ അച്ഛൻ
* നിർമൽ പാലാഴി - ശങ്കരൻ 
* അഞ്ജലി നായർ - ശങ്കരന്റെ പെങ്ങൾ 
* പൊന്നമ്മ ബാബു - ശങ്കരന്റെ 'അമ്മ
* മാളവിക മേനോൻ - ശങ്കരന്റെ ശാലിനി , ശങ്കരന്റെ പെങ്ങൾ 
* സലിം കുമാർ - സ്‌കൂൾ എൻ സി സി അധ്യാപകൻ
* സുധീഷ് - ദിനേശൻ, പോലീസ് ഉദ്യോഗസ്ഥൻ 
* അബുസലീം
* ഷൈജു കുറുപ്പ് 
* ശശി കലിംഗ
* ഷനൂപ്
## അവലംബങ്ങൾ
വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
വർഗ്ഗം:2019-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സൈന്യത്തെ ആസ്പദമാക്കി നിർമ്മിച്ച ചലച്ചിത്രം
സി ചിങ്

ചൈനയിൽ ജീവിച്ചിരുന്ന (1656-1719) ഒരു ഖാദിരിയ്യ സൂഫി ഗുരുവായിരുന്നു **സി ചിങ്** (ചൈനീസ്  : 祁静) ഹിലാൽ അൽ-ദ്ദീൻ എന്ന പേരിൽ അറിയപ്പെട്ടിരുന്ന ഇദ്ദേഹം ഇസ്‌ലാം മതവും, ഖാദിരിയ്യ സരണിയും ചൈനീസ് പ്രവിശ്യകളിൽ പ്രചരിപ്പിച്ചവരിൽ മുഖ്യ പങ്ക് വഹിക്കുന്നു. ശ്രേഷ്‌ഠ ഗുരു സി എന്നർത്ഥം വരുന്ന സി ദാഉസു (祁道祖) എന്നാണ് ഖാദിരിയ്യ സൂഫികൾക്കിടയിൽ സി ചിങ് വിശേഷിപ്പിക്കപ്പെടുന്നത്. 

1672 ൽ ചൈനീസ് സൂഫികളിൽ പ്രമുഖനായ അഫാഖ് ഖോജയെ സന്ദർശിക്കുന്നതിലൂടെയായിരുന്നു ആധ്യാത്മിക രംഗത്തേക്കുള്ള ഇദ്ദേഹത്തിൻറെ പ്രവേശനം. മത അറിവുകൾ കരസ്ഥമാക്കി ത്വരീഖത്തിലേക്കുള്ള പ്രവേശനം ആവശ്യപ്പെട്ട പതിനാറ് വയസ്സുകാരനായ സിയോട്; "ഞാൻ നിൻറെ ഗുരുവല്ലെന്നും ആധ്യാത്മികത പകർന്ന് നൽകാൻ വിധിക്കപ്പെട്ട നിൻറെ ഗുരു കിഴക്കൻ കടൽ കടന്ന് കിഴക്കൻ മേഖലയിൽ എത്തിപ്പെട്ടിട്ടുണ്ടെന്നും അദ്ദേഹത്തിൽ നിന്നും ത്വരീഖത്ത് കരസ്ഥമാക്കി അതി പ്രശസ്തനായി തീരുക" എന്ന് ഖോജ  മറുപടി പറഞ്ഞു.

തുടർന്ന് അഫാഖ് ഖോജയിൽ നിന്നും സമ്മതം വാങ്ങി യാത്രയായ സി ചിങ് സൂഫി കുലപതിയായ ഖോജ സയ്യിദ് അബ്ദുല്ലയെ കണ്ടെത്തുകയും ആധ്യാത്മിക അറിവുകൾ ആർജ്ജിച്ചു പിൽകാലത്ത് അതി പ്രശസ്തനായി മാറുകയുമായിരുന്നു.

ലീൻസ്യ നഗരത്തിലാണ് സി ചിങ് അന്ത്യ വിശ്രമം കൊള്ളുന്നത്. ചൈനയിലെ പ്രശസ്തമായ സമാധി മണ്ഡപങ്ങളിലൊന്നാണ് ഇത്. ഡാ  ഗൊൻബെ (മഹത്തായ മഖ്‌ബറ) എന്നാണ് ഈ സമാധി മണ്ഡപം വിശേഷിപ്പിക്കപ്പെടുന്നത്. 

## അവലംബം

വർഗ്ഗം:ചൈനീസ് സൂഫികൾ
വർഗ്ഗം:1656-ൽ ജനിച്ചവർ
വർഗ്ഗം:1719-ൽ മരിച്ചവർ
കുറുമർ

ലഘുചിത്രം|ഒരു കുറുമ്പ്ര കുടുംബം
കേരളത്തിലെ പാലക്കാട്, കണ്ണൂർ, കോഴിക്കോട് ജില്ലകളുടെ വനപ്രദേശങ്ങളിൽ വസിക്കുന്ന ഗിരിവർഗ്ഗ ജനവിഭാഗമാണു **കുറുമർ**. ആദ്യകാല ചേരരാജാക്കന്മാരിൽ ചിലർ കുറുമരായിരുന്നു എന്ന് സംഘകാല കൃതികളിൽ സൂചനകൾ ഉണ്ട്. വേട രാജാക്കന്മാരിൽ പ്രസിദ്ധനായ തിണ്ണൻ (ചേക്കിഴാർ പുരാണം) കുറുമരുടെ പൂർവികനായിരുന്നു. വയനാട്ടിൽ മുള്ളവക്കുറുമർ, തേൻകുറുമർ (കാട്ടുനായ്ക്കർ), ഊരാളിക്കുറുമർ (വെട്ടുവക്കുറുമർ) എന്നിങ്ങനെ മൂന്നു വിഭാഗം കുറുമരുണ്ട്. നീലഗിരിമലകളിലും വയനാട്ടിലും ഇവർ അധിവസിക്കുന്നുണ്ട്. 

## ചരിത്രം
1891 ലെ മൈസൂർ ജനസംഖ്യ റിപ്പോർട്ട് പറയുന്നത് കടു, കുറുബ, അല്ലെങ്കിൽ കുറുംബ ഒരേ ഗോത്രവംശക്കാരാണെന്നാണ്. &nbsp;ഡബ്ല്യു. ആർ. കിങ്ങ്. ( അബോറിജിനൽ ട്രൈബ്സ് ഓഫ് ദ നീലഗിരി ഹിൽസ്)&nbsp; കുറുംബർ കുറുബരിൽ നിന്നും കടുവിൽ നിന്നും വ്യത്യസ്തരാണെന്ന് അഭിപ്രായപ്പെടുന്നു.  ജി . ഓപ്പെർട്ടിന്റെ ( ഒറിജിനൽ ഇൻഹാബിറ്റന്റ് ഒഫ് ഇന്ത്യ) അഭിപ്രായത്തിൽ കുറുബരും കുറുംബരും വ്യത്യസ്തരും ദ്രവിഡിയൻ കുടുംബത്തിൽ ചിതറിക്കിടക്കുന്നവരുമാണ്.&nbsp; 

## വിഭാഗങ്ങൾ
വയനാട്ടിൽ മൂന്നു വിഭാഗം കുറുമരുള്ളതായി കാണുന്നു. മുള്ള കുറുമർ,  തേൻ കുറുമർ  ഊരാളി കുറുമർ എന്നീ വിഭാഗങ്ങൾ ആണവ. മൈസൂരിലെ  കാടുകാറ്കുറുംബർക്ക് രണ്ട് വിഭാഗങ്ങൾ ഉണ്ട്. ബെട്ടാഡ എന്നു ജേണു എന്നുമാണ് ഈ വിഭാഗങ്ങൾ അറിയപ്പെടുന്നത്. ബെട്ടാഡർ നാരാളി എന്നും മസ്തമ്മ എന്നുമുള്ള കുലദേവതമാരെ ആരാധിക്കുന്നു. ഇവർ മാംസം ഭക്ഷിക്കുക്കയും മദ്യപിക്കുകയും ചെയ്യും. റാഗി യാണ് പ്രധാനമായും ഉപയോഗിച്ചിരിക്കുന്നത്. 

കാടു കുറുംബർക്ക് ജാതിയിൽ അവരേക്കാൾ ഉയർന്നവർ ഭക്ഷണം പാകം ചെയ്ത് കൊടുത്താലേ ഭക്ഷിക്കാനാകുമായിരുന്നുള്ളു. തീണ്ടാരിയാകുന്ന അവസ്ഥയിൽ പെണ്ണുങ്ങൾ പ്രത്യേകം നിർമ്മിച്ച കുടിലുകളിൽ 3 ദിവസം ചിലവഴിക്കുന്നു. പ്രസവ വേളയിലും ഈ കുടിലുകളിൽ വയറ്റട്ടിയൊഴികെ ആർക്കും പ്രവേശനവും അനുവദിക്കാറില്ല 

കുറുമരുടെ ഭാഷക്ക് കന്നടയുമായി ചെറിയ സാമ്യമുണ്ട്. താഴെ കൊടുത്ത പദങ്ങൾ ശ്രദ്ധിക്കുക:

അജ്ജി-അമ്മൂമ്മ, അജ്ജൻ-അപ്പൂപ്പൻ, പൊണമകെ-ഭാര്യ, കുട്നന്നിവള്-ഭർത്താവ്, അക്കൻ-ചേച്ചി, അണ്ണു-ചേട്ടൻ
## ആരാധന
കരിയാത്തൻ, പാക്കദൈവം, പൂതൻ, മുത്തപ്പൻ, കാളി ,അയ്യപ്പൻ, മാരിയമ്മ എന്നിവരാണ് കുറുമരുടെ പ്രധാന ആരാധനാ മൂർത്തികൾ. പ്രാചീന ഗോത്രവർഗ്ഗ രീതിയിൽ, മരച്ചുവട്ടിൽ കല്ലുകൾ ചാരിവച്ച് ആണ് ആരാധന. തേൻകുറുമരുടെ ആരാധന നടത്തുന്ന സ്ഥലം മണ്ടാഗ എന്നാണ് അറിയപ്പെടുന്നത്. ഗുളികൻ, ഉടയന്മാർ, കരിയാത്തൻ, കുട്ടിച്ചാത്തൻ, കരിങ്കാളിയമ്മ എന്നിവരാണു തേൻകുറുമരുടെ കുലദൈവങ്ങൾ.
## അവലംബം
ഗാസ്റ്റൺ റോബർജ്

കനേഡിയൻ ജെസ്യൂട്ട് പുരോഹിതനായിരുന്നു **ഫാ. ഗാസ്റ്റൺ റോബർജ്** (27 മെയ് 1935 - ഓഗസ്റ്റ് 26, 2020). ചലച്ചിത്ര സൈദ്ധാന്തികൻ, ഇന്ത്യയിലെ ചലച്ചിത്ര ആസ്വാദന പ്രസ്ഥാനത്തിന്റെ തുടക്കക്കാരൻ;  സത്യജിത് റേയുടെ പൂർണ്ണ പിന്തുണയോടെ സ്ഥാപിച്ച, കിഴക്കൻ ഇന്ത്യയിലെ ഏറ്റവും പഴയ മാധ്യമ പരിശീലന സ്ഥാപനം, ചിത്രബാണിയുടെ സ്ഥാപകൻ (1970)  കൊൽക്കത്തയിലെ സെന്റ് സേവ്യേഴ്സ് കോളേജിന്റെ മീഡിയ റിസർച്ച് സെന്റർ (ഇഎംആർസി) സ്ഥാപകൻ (1986); ഉണ്ട / ഒ‌സി‌ഐ‌സി-ഇന്ത്യയുടെ മുൻ പ്രസിഡന്റ്; സിനിമ, ആശയവിനിമയം, ആത്മീയത എന്നിവയെക്കുറിച്ചുള്ള 35 ലധികം പുസ്തകങ്ങളുടെ രചയിതാവ്. ഇന്ത്യയെ തന്റെ ഭവനമാക്കി മാറ്റിയ അദ്ദേഹം 1998 ൽ സിനിമയെ സംബന്ധിച്ച് രചിച്ച ദ തിയറി ഓഫ് ഇന്ത്യൻ സിനിമ എന്ന ഗ്രന്ഥം ഇന്ത്യൻ ദേശീയ ചലച്ചിത്ര അവാർഡിലെ മികച്ച രചനയ്ക്കുള്ള  പ്രത്യേക പരാമർശം നേടി. 2000 ഫെബ്രുവരി 15 നാണ് ചടങ്ങ് നടന്നത്. അന്നത്തെ രാഷ്ട്രപതി കെ. ആർ. നാരായണൻ അവാർഡുകൾ നൽകി. സത്യജിത് റേയുടെ അടുത്ത സുഹൃത്തായിരുന്നു ഗാസ്റ്റൺ റോബർഗ്. ദേശീയ സിനിമ പുരസ്കാര നിർണയത്തിനുള്ള ജൂറി അംഗമായും സെൻസർ ബോർഡ് മേധാവിയായും ഫാദർ റൊബേർജ് പ്രവർത്തിച്ചിട്ടുണ്ട്.  
## വിദ്യാഭ്യാസവും ആദ്യകാല പ്രവർത്തനങ്ങളും
റോബർജ് ജനിച്ചത് മോൺട്രിയൽ, ക്യൂബെക്ക് ലാണ്. മോൺ‌ട്രിയൽ‌ സർവകലാശാലയിൽ‌ നിന്നും ബിരുദം നേടിയ അദ്ദേഹം UCLA ൽ ബിരുദാനന്തര ബിരുദം നേടി. ലോസ് ഏഞ്ചൽസിലെ കാലിഫോർണിയ സർവകലാശാലയിൽ നിന്നും തീയേറ്റർ ആർട്സിൽ ബിരുദാനന്തര ബിരുദം നേടി.
 
1956 ൽ സൊസൈറ്റി ഓഫ് ജീസസ് (ജെസ്യൂട്ട് പിതാക്കന്മാർ) യിൽ ചേർന്ന അദ്ദേഹം അദ്ദേഹത്തിന്റെ അഭ്യർത്ഥന മാനിച്ച് ഇന്ത്യയിലേക്ക് അയച്ചു. 1999 വരെ റോമിലെ സൊസൈറ്റി ഓഫ് ജീസസിന്റെ ആസ്ഥാനമായ സോഷ്യൽ കമ്മ്യൂണിക്കേഷൻ എക്സിക്യൂട്ടീവ് സെക്രട്ടറിയായിരുന്നു. 
## ചിത്രബാണി
ചലച്ചിത്ര പഠനത്തിനായി ചിത്രബാണി എന്ന ഒരു കേന്ദ്രം ആരംഭിച്ചു. കിഴക്കേ ഇന്ത്യയിലെ ആദ്യത്തെ സിനിമാ, മാധ്യമപഠനകേന്ദ്രമായ ചിത്രബാണി. മൂന്നുപതിറ്റാണ്ടുകാലംകൊണ്ട് ആയിരക്കണക്കിന് യുവസംവിധായകരെയാണ് പരിശീലിപ്പിച്ചിട്ടുണ്ട്. ഫാ. റോബർജ് 1996 വരെ ചിത്രബാണിയുടെ ഡയറക്ടറായിരുന്നു.

## കൃതികൾ

* ദ തിയറി ഓഫ് ഇന്ത്യൻ സിനിമ 
* മെഡിറ്റേഷൻ: ആക്ഷൻ ഓഫ് ദ മീഡിയ ഇൻ ഔർ സൊസൈറ്റി
* ദ വേ ഓഫ് ഫിലിം സ്റ്റഡീസ് : ഫിലിം തിയറി ആൻഡ് ഇന്റർപ്രറ്റേഷൻ ഓഫ് ഫിലിംസ്
* സത്യജിത്ത് റേ : ഉപന്യാസങ്ങൾ 1970-2005
* ദ സബ്ജക്റ്റ് ഓഫ് സിനിമ  
* അനദർ സിനിമ ഫോർ അനദർ സൊസൈറ്റി          
* കമ്മ്യൂണിക്കേഷൻ, സിനിമ, ഡെവലപ്പ്മെന്റ് :ഫ്രം മൊറോസിറ്റി റ്റു ഹോപ്  
* ലെ അവഞ്ചർ ദെ കത് മാണ്ടു (Les aventures de Kat Mandou)
* വുമൺ ഓഫ് ലൈറ്റ് ടു വ്യൂ മൂവീസ് ദ ഇന്ത്യൻ വേ  
* മെഡിറ്റേഷൻ : ദ ആക്ഷൻ ഓഫ് ദ മീഡിയ ഇൻ ഔർ സൊസൈറ്റി
*ദ ഇന്ത്യൻ ഫിലിം തിയറി: ഫ്ലേംസ് ഓഫ് ഷോലൈ, നോട്സ് ആൻഡ് ബിയോണ്ട്  
* ദ കംപാഷണേറ്റ് ഫേസ് ഓഫ് മീനിംഗ് : ഫ്രാഗ്മെന്റ്സ് ഫോ‍ർ എ മൊസൈക്   

## അവാർഡുകളും അംഗീകാരങ്ങളും
* 1998 ൽ സിനിമയെ സംബന്ധിച്ച മികച്ച രചനയ്ക്കുള്ള ഇന്ത്യൻ ദേശീയ ചലച്ചിത്ര അവാർഡിലെ പ്രത്യേക പരാമർശം നേടി.
* ബിമൽ റോയ് മെമ്മോറിയൽ & ഫിലിം സൊസൈറ്റിയുടെ ലൈഫ് ടൈം അച്ചീവ്മെൻറ് അവാർഡ് "
## ഡോക്യുമെന്ററി
ദേശീയ അവാർഡ് നേടിയ ചലച്ചിത്ര നിർമ്മാതാവ് കെ.ജി. ദാസ് മാസ്റ്റർ പ്രീച്ചർ ഓഫ് ഫിലിം അപ്രിസിയേഷൻ എന്ന പേരിൽ ഗാസ്റ്റൺ അച്ചനെക്കുറിച്ച് ഡോക്യുമെന്ററി നിർമ്മിച്ചിട്ടുണ്ട്.
## അവലംബം

## പുറം കണ്ണികൾ
*Gaston Roberge at IMDb
*Gaston Roberge at Biblio
*Gaston Roberge at Abe Books
*Gaston Roberge on Amazon, UK
*46th National Film Awards
* 46th National Film Awards (PDF)

വർഗ്ഗം:1935-ൽ ജനിച്ചവർ
വർഗ്ഗം:2020-ൽ മരിച്ചവർ
വർഗ്ഗം:ചലച്ചിത്ര സൈദ്ധാന്തികർ
വർഗ്ഗം:ജസ്യൂട്ട് മിഷിനറിമാർ
വർഗ്ഗം:മികച്ച ചലച്ചിത്ര ഗ്രന്ഥത്തിനുള്ള ദേശീയപുരസ്കാരം നേടിയവർ
ഗേൾ ഇൻ എ വൈറ്റ് കിമോണോ

1894-ൽ ജോർജ്ജ് ഹെൻഡ്രിക് ബ്രെറ്റ്‌നർ വരച്ച എണ്ണച്ചായാചിത്രമാണ് **ഗേൾ ഇൻ എ വൈറ്റ് കിമോണോ** (ഡച്ച്: മെയ്‌സ്ജെ ഇൻ വിറ്റെ കിമോണോ)ചിത്രത്തിന്റെ വിഷയം പതിനാറുവയസ്സുള്ള ഗീസ്‌ജെ ക്വാക്ക് ആണ്. ഈ മാതൃക ഉപയോഗിച്ച് ബ്രെറ്റ്‌നർ ചുവപ്പും വെള്ളയും കിമോണോ ധരിച്ച നിരവധി ഫോട്ടോഗ്രാഫുകളും പെയിന്റിംഗുകളും നിർമ്മിച്ചു.ജാപ്പനീസ് പ്രിന്റുകളുടെ ശൈലിയിൽ നിന്ന് പ്രചോദനം ഉൾക്കൊണ്ട ഈ ചിത്രം ജപ്പോണിസത്തിന്റെ ഉദാഹരണമാണ്.ആംസ്റ്റർഡാമിലെ റിജക്സ്മുസിയത്തിന്റെ ശേഖരത്തിലാണ് ചിത്രം കാണപ്പെടുന്നത്.

## അവലംബം

വർഗ്ഗം:സ്ത്രീകളുടെ ചിത്രങ്ങൾ
ആശാൻ സ്മാരക കവിത പുരസ്കാരം

മലയാളം കവി കുമാരനാശാൻറെ സ്മരണയ്ക്കായി 1985 ൽ ചെന്നൈ  ആശാൻ മെമ്മോറിയൽ അസോസിയേഷൻ ആരംഭിച്ച സാഹിത്യ അവാർഡാണ് **ആശാൻ സ്മാരക കവിതാ സമ്മാനം** അല്ലെങ്കിൽ **അശാൻ സ്മാരക കവിത** പുരസ്‌കരം.  മലയാള ഭാഷയിലെ മികച്ച കവികളെ ആദരിക്കുന്നതിനാണ് എല്ലാ വർഷവും ഡിസംമ്പർ മാസം 10 ന് പുരസ്കാരം സമ്മാനിക്കുന്നത്.. 50000 രൂപ, ശിൽപം, പ്രശസ്തി പത്രം എന്നിവ ഉൾപ്പെടുന്നതാണ് അവാർഡ്. 

## സ്വീകർത്താക്കൾ

* 1985: സി. മണി 
* 1986: എൻ എൻ കക്കാട് 
* 1987: സുന്ദര രാമസ്വാമി 
* 1988: യൂസഫലി കേച്ചേരി
* 1989: സൗന്ദരം കൈലാസം 
* 1990: സുഗതകുമാരി 
* 1992: പി. ഭാസ്‌കരൻ 
* 1993: ഒ‌എൻ‌വി കുറുപ് 
* 1994: അക്കിതം അച്ചുതൻ നമ്പൂതിരി 
* 1995: കടമ്മനിട്ട രാമകൃഷ്ണൻ 
* 1996: വിഷ്ണുനാരായണൻ നമ്പൂതിരി 
* 1997: ആറ്റുർ രവിവർമ്മ
* 1998: ഒളപ്പമണ്ണ
* 1999: അയ്യപ്പപ്പണിക്കർ
* 2000: കെ. സച്ചിദാനന്ദൻ  
* 2001: പാല നാരായണൻ നായർ 
* 2002: എംപി അപ്പൻ 
* 2003: വി. മധുസൂദനൻ നായർ 
* 2004: കെ ജി ശങ്കര പിള്ള 
* 2005: കിളിമാനൂർ രാമകാന്തൻ  
* 2006: ഡി. വിനായചന്ദ്രൻ  
* 2007: മാധവൻ അയ്യപ്പത്ത്  
* 2008: പുതുശ്ശേരി രാമചന്ദ്രൻ
* 2009: എം എൻ പാലൂർ  
* 2010: എ. അയ്യപ്പൻ  
* 2011: എസ്. രമേശൻ നായർ 
* 2012: ശ്രീകുമാരൻ തമ്പി  
* 2013: എൻ കെ ദേശം
* 2014: പ്രഭ വർമ്മ  
* 2015: ചെമ്മനം ചാക്കോ  
* 2016: ഏഴാച്ചേരി രാമചന്ദ്രൻ
* 2018: ദേശമംഗലം രാമകൃഷ്ണൻ  
* 2019: എസ്.രമേശൻ  
* 2020: പുതുച്ചേരി രാമചന്ദ്രൻ 
* 2021: കെ ജയകുമാർ 
* 2022 കുരീപ്പുഴ ശ്രീകുമാർ  

## ഇതും കാണുക

* മലയാള സാഹിത്യ അവാർഡുകളുടെ പട്ടിക 


## ബാഹ്യ ലിങ്കുകൾ

* അസൻ മെമ്മോറിയൽ അസോസിയേഷൻ  
വർഗ്ഗം:മലയാളസാഹിത്യം
വർഗ്ഗം:മലയാള സാഹിത്യപുരസ്കാരങ്ങൾ
വർഗ്ഗം:ഇന്ത്യൻ സാഹിത്യപുരസ്കാരങ്ങൾ
ക്ഷീണമൈ തിരുഗ

ത്യാഗരാജസ്വാമികൾ മുഖാരിരാഗത്തിൽ ചിട്ടപ്പെടുത്തിയ ഒരു കൃതിയാണ് **ക്ഷീണമൈ തിരുഗ**. 

## വരികളും അർത്ഥവും

## അവലംബം

## പുറത്തേക്കുള്ള കണ്ണികൾ
 
* ടി എം കൃഷ്ണയുടെ ആലാപനം
* ഐശ്വര്യ വിദ്യ രഘുനാഥ് ആലാപനം
* ടി എം കൃഷ്ണയുടെ ആലാപനം
* രഞ്ജനിയുടെയും ഗായത്രിയുടെയും ആലാപനം
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:മുഖാരി രാഗത്തിൽ ചിട്ടപ്പെടുത്തിയ കൃതികൾ
മാ മിങ്‌സിൻ

ചൈനയിലെ ഗൻസു പ്രവിശ്യയിൽ 1719–1781 കാലയളവിൽ ജീവിച്ചിരുന്ന നക്ഷബന്ദി സൂഫി ഗുരുവും വിപ്ലവ പോരാളിയുമാണ് **മാ മിങ്‌സിൻ** (ചൈനീസ്: 马明心, 马明新;  馬明心、馬明新; pinyin: Mǎ Míngxīn; Wade–Giles: Ma Ming-hsin). ഇബ്രാഹിം, അസീസ്, മുഹമ്മദ് അമീൻ എന്നീ നാമധേയങ്ങളിലൊക്കെ വിളിക്കപ്പെട്ടിരുന്ന ഇദ്ദേഹം ജഹ്‌റിയ്യ സൂഫികൾക്കിടയിൽ "ദൈവത്താൽ സംരക്ഷിക്കപ്പെട്ടവൻ" എന്നർത്ഥം വരുന്ന വിഖായത്തുള്ള   (അറബിക് : وقاية الله) എന്നാണ് വിശേഷിക്കപ്പെട്ടിരുന്നത്. മാ മിങ്‌സിൻറെ അനുയായികൾ പിൽകാലത്ത് ജഹ്‌റിയ്യ സൂഫികൾ എന്നറിയപ്പെട്ടു.  
## ജീവിതരേഖ
ഗൻസു പ്രവിശ്യയിൽ ജനിച്ച ഇദ്ദേഹം പ്രാഥമിക പഠനത്തിന് ശേഷം മക്ക, യമൻ എന്നിവിടങ്ങളിൽ 16 വർഷം നീണ്ടു നിന്ന മതപഠനത്തിലേർപ്പെട്ടു. പ്രസിദ്ധ നക്ഷബന്ദി സൂഫിയായ അബ്ദുൽ ഖാലിഖിൽ നിന്ന് ത്വരീഖത്ത് നേടി. തുടർന്ന് മദീനയിൽ വെച്ച് വിഖ്യാതനായ കുർദിഷ് സൂഫി ഗുരു ഇബ്രാഹിം ഇബ്ൻ ഹസ്സൻ അൽ കുറാനിയുടെ കീഴിൽ പഠനം തുടർന്നശേഷം ചൈനയിൽ തിരിച്ചെത്തി. സ്വദേശം കേന്ദ്രമാക്കി പർണ്ണശാല സ്ഥാപിക്കുകയും അദ്ധ്യാത്മിക വിദ്യാഭ്യാസം പകർന്നു നൽകുകയും ചെയ്തു. 

ചൈനയിലെ മുൻകാല നക്ഷബന്ദി സൂഫികളുടെ താവഴി ഖുഫിയ്യ എന്നായിരുന്നു അറിയപ്പെട്ടിരുന്നത്. റാത്തീബ്, ദിക്ർ ഹൽഖ സദസ്സുകൾ പതിഞ്ഞ ശബ്ദത്തിൽ നടത്തുന്നവരായിരുന്നു ഇവർ. എന്നാൽ ഗുരുവായ കുറാനി പിന്തുടർന്നിരുന്ന പൊതു ശൈലി പിന്തുടർന്ന് ശബ്ദം ഉയർത്തി ആയിരുന്നു മാ മിങ്‌സിൻറെ ജപസദസ്സുകൾ. അതിനാൽ "ഉറക്കെ" എന്നർത്ഥമുള്ള അറബി പദം "ജഹ്ർ" ഉപയോഗിച്ചുള്ള ജഹ്‌റിയ്യ സൂഫികൾ എന്ന് ഇദ്ദേഹത്തിൻറെ ശിഷ്യവലയം പിന്നീട് അറിയപ്പെട്ടു. 

ഭരണത്തിലും, സാമൂഹിക ഘടനയിലും ഇടപെടുന്ന സ്വഭാവമായിരുന്നു മാ മിങ്‌സിൻറെത്. ക്വിങ് ഭരണകൂട നിലപാടിനെതിരെ പലപ്പോഴും വിപ്ലവക്കൊടി ഉയർത്തിയ ജഹ്‌റിയ്യ സൂഫികളുമായി ക്വിങ് പട്ടാളം നിരവധി തവണ ഏറ്റുമുട്ടി. പോരാട്ടങ്ങൾക്കൊടുവിൽ വിജയം നേടിയ പട്ടാളം മാ മിങ്‌സിനെ പിടികൂടുകയും വധശിക്ഷയ്ക്ക് വിധേയമാക്കുകയും കുടുംബത്തെ നാടുകടത്തുകയും ചെയ്തു. താടി രോമങ്ങൾ പിഴുതെടുത്ത് അതിക്രൂരമായായി പീഡിപ്പിച്ചായിരുന്നു ഇദ്ദേഹത്തെ ക്വിങ് ഭരണകൂടം കൊലപ്പെടുത്തിയത്.

ഗുരുവിൻറെ മരണശേഷം നൂറ്റാണ്ടുകൾക്കിടയിൽ പലപ്പോഴായി ജഹ്‌റിയ്യ സൂഫികൾ ക്വിങ് രാജവംശത്തിനെതിരെ പോരാട്ടങ്ങൾ തുടർന്നുപോന്നു.

## അവലംബം

വർഗ്ഗം:ചൈനീസ് സൂഫികൾ
വർഗ്ഗം:സൂഫി പോരാളികൾ
വർഗ്ഗം:1719-ൽ ജനിച്ചവർ
വർഗ്ഗം:1781-ൽ മരിച്ചവർ
ടി.എം. വർഗീസ് സ്മാരക ഗ്രന്ഥശാല

ലഘുചിത്രം|ടി.എം. വർഗീസ് സ്മാരക ഗ്രന്ഥശാല

കൊല്ലത്തിന്റെ പ്രഥമ ലൈബ്രറിയായി പരിഗണിക്കപ്പെടുന്ന ഗ്രന്ഥശാലയാണ് **ടി.എം.വർഗീസ് സ്മാരക ഗ്രന്ഥശാല**. കൊല്ലം മുനിസിപ്പൽ ലൈബ്രറി എന്നായിരുന്നു പഴയ പേര്. ആനന്ദവല്ലീശ്വരത്ത് പി കൃഷ്ണപിളള മെമ്മോറിയൽ ഹാൾ സ്ഥിതിചെയ്യുന്ന കെട്ടിടത്തിൽ 1933-ലാണ് പ്രവർത്തനമാരംഭിച്ചത്. 1942 ൽ ഇപ്പോഴുള്ള കളക്ട്രേറ്റിനു സമീപത്തെ സ്ഥലത്തേക്കു മാറി. ഒരുലക്ഷത്തിലേറെ പുസ്തകങ്ങളുണ്ടായിരുന്ന ലൈബ്രറി സംസ്കൃത-തമിഴ് ഗ്രന്ഥങ്ങളുടെ വിപുലമായ ശേഖരത്തിന് പേരെടുത്തതായിരുന്നു.  1999-ലാണ് നിലവിലുള്ള സ്ഥലത്ത് പ്രവർത്തനമാരംഭിക്കുന്നത്.

നിലവിൽ ലൈബ്രറിയിൽ 80,000-ലേറെ പുസ്തകങ്ങളുണ്ട്. കോർപ്പറേഷൻ മേയർ പ്രസിഡന്റും കോർപ്പറേഷൻ സെക്രട്ടറി ലൈബ്രറി സെക്രട്ടറിയുമായുള്ള ഭരണസമിതിക്കാണ് ലൈബ്രറിയുടെ നടത്തിപ്പുചുമതല. ലൈബ്രേറിയന് വേതനം നൽകുന്നതും കോർപ്പറേഷനാണ്. എന്നാൽ, പുസ്തകങ്ങൾക്കനുസരിച്ച് ലൈബ്രേറിയന്മാരില്ല.

## അവലംബം


വർഗ്ഗം:കൊല്ലം ജില്ലയിലെ ഗ്രന്ഥാലയങ്ങൾ
മഡോണ ആന്റ് ചൈൽഡ് വിത് ദി ഇൻഫന്റ് സെയിന്റ് ജോൺ ദി ബാപ്റ്റിസ്റ്റ് (പോണ്ടോർമോ)

പോണ്ടോർമോ വരച്ച പാനൽ എണ്ണച്ചായാചിത്രമാണ് **മഡോണ ആന്റ് ചൈൽഡ് വിത് ദി ഇൻഫന്റ് സെയിന്റ് ജോൺ ദി ബാപ്റ്റിസ്റ്റ്.** ഇപ്പോൾ ഉഫിസിയിൽ, അദ്ദേഹത്തിന്റെ ഗാബിനെറ്റോ ഡീ ഡിസെഗ്നി ഇ ഡെല്ലെ സ്റ്റാമ്പെ ഈ ചിത്രത്തിനായി തയ്യാറാക്കിയ ഒരു തയ്യാറെടുപ്പ് ഡ്രോയിംഗും ഈ ചിത്രത്തോടൊപ്പം ഉൾക്കൊള്ളുന്നു.1534-1536, അന്റോണിയോ നതാലിയുടെ 1529–1530 സിദ്ധാന്തം എന്നിവയാണ് ഡേറ്റിംഗിലെ രണ്ട് സിദ്ധാന്തങ്ങൾ.

ജോൺ ബാപ്റ്റിസ്റ്റിന്റെ രൂപവും ആവിഷ്കാരവും മൈക്കലാഞ്ചലോയുടെ സമകാലിക ചിത്രങ്ങളായ മെഡിസി മഡോണയെ വരച്ചുകാട്ടുന്നു.  വസാരിയുടെ ലൈവ്സ് ഓഫ് ആർട്ടിസ്റ്റ്സ് പറയുന്നത്, പോണ്ടോർമോ സമാനമായ ഒരു വിഷയത്തിൽ ബ്രിക്ക്ലേയർ റോസിനോ തന്റെ വീട്ടിലെ ജോലിയുടെ പ്രതിഫലം നൽകി ഒരു ചിത്രം വാഗ്ദാനം ചെയ്തു. 1529-ൽ ആരംഭിച്ച് 1534-1535 ൽ പൂർത്തിയായ ഈ ചിത്രം ഉഫിസി സൃഷ്ടിയാണെന്ന് കരുതപ്പെടുന്നു. ടസ്കാനിയിലെ ഗ്രാൻഡ് ഡ്യൂക്ക്സ് ഏറ്റെടുക്കുന്നതിന് മുമ്പ് ഈ ചിത്രം അലസ്സാൻഡ്രോ ഡി ഒട്ടാവിയാനോ ഡി മെഡിസി ഏറ്റെടുത്തിരിക്കാം. ഗാലേരിയയിലെ സ്റ്റോറുകളിൽ ഗാംബ ഈ ചിത്രം വീണ്ടും കണ്ടെത്തുകയും പോണ്ടോർമോയുടേതാണെന്ന ആരോപണം ശക്തിപ്പെടുത്തുകയും ചെയ്തു.
## അവലംബം


വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
കണ്ടിന്യുവസ് വൂണ്ട് ഇൻഫിൽട്രേഷൻ

ശസ്ത്രക്രിയാനന്തര വീണ്ടെടുക്കൽ സമയത്ത് വേദന കൈകാര്യം ചെയ്യാൻ സഹായിക്കുന്നതിനായി ഒരു ശസ്ത്രക്രിയാ മുറിവിലേക്ക് ഒരു  ലോക്കൽ അനസ്തെറ്റിക് തുടർച്ചയായി കടത്തിവിടുന്ന മെഡിക്കൽ നടപടിക്രമമാണ് **കണ്ടിന്യുവസ് വൂണ്ട് ഇൻഫിൽട്രേഷൻ** (സിഡബ്ല്യുഐ) എന്ന് അറിയപ്പെടുന്നത്. 

## ചരിത്രം
ശസ്ത്രക്രിയാനന്തര വേദന നിയന്ത്രണത്തിന്, 1990 കളുടെ അവസാനത്തിൽ ഒരു യുഎസ് കമ്പനി (ഐ-ഫ്ലോ കോർപ്പറേഷൻ) മുറിവിനുള്ളിൽ പ്രത്യേകം രൂപകൽപ്പന ചെയ്ത മൾട്ടി ഹോൾഡ് കത്തീറ്റർ വഴി ലോക്കൽ അനസ്തെറ്റിക് കടത്തിവിടുന്ന രീതി അവതരിപ്പിച്ചു. 

വൂണ്ട് ഇൻഫിൽട്രേഷന്റെ ഗുണങ്ങൾ വളരെ പ്രധാനമാണ്, അതിനാലാണ് "സിംഗിൾ ഷോട്ട്" വൂണ്ട് ഇൻഫിട്രേഷൻ നടപടിക്രമം പതിറ്റാണ്ടുകളായി ചെയ്തുവരുന്നത്. സിംഗിൾ ഷോട്ട് സമീപനത്തിന്റെ പരിമിതപ്പെടുത്തുന്ന ഘടകം, എല്ലായ്പ്പോഴും ലോക്കൽ അനസ്തെറ്റിക്സിന്റെ അർദ്ധായുസ്സാണ്, ഇത് ദീർഘകാല ശസ്ത്രക്രിയാനന്തര വേദന ചികിത്സ അനുവദിക്കില്ല. 

## നടപടിക്രമം
പ്രത്യേകമായി രൂപകൽപ്പന ചെയ്ത, മൾട്ടി-ഹോൾഡ് കത്തീറ്റർ ഉപയോഗിച്ച് ഒരു ലോക്കൽ അനസ്തെറ്റിക് മുറിവിലേക്ക് കടത്തിവിടുന്നു. കത്തീറ്ററിന്റെ വലുപ്പം അനുസരിച്ച് മുറിവിന്റെ മുഴുവൻ ഭാഗത്തും മരുന്ന് വ്യാപിക്കാൻ കത്തീറ്റർ അനുവദിക്കുന്നു. 

ശസ്ത്രക്രിയക്ക് ശേഷം മുറിവ് അടയ്ക്കുന്നതിന് തൊട്ടുമുമ്പ് ശസ്ത്രക്രിയാവിദഗ്ധൻ കത്തീറ്റർ സ്ഥാപിക്കുന്നു. മികച്ച കത്തീറ്റർ പ്ലെയ്‌സ്‌മെന്റിനും നാഡി തടയലിനും, കത്തീറ്റർ നാഡിക്ക് കഴിയുന്നത്ര അടുത്ത് സ്ഥിതിചെയ്യണം. തൊട്ടടുത്തുള്ള നാഡി റൂട്ടിന്റെ ഡിസ്റ്റൽ ഇൻഫിൽട്രേഷൻ ആണ് പരിഗണിക്കുന്നതെങ്കിൽ ടണലിങ്ങ് പ്രയോഗിക്കണം. 

സ്ഥാപിച്ചതിന് ശേഷം, കത്തീറ്റർ ഒരു എലാസ്റ്റോമെറിക് പമ്പിലേക്ക് ബന്ധിപ്പിക്കുന്നു, അത് ലോക്കൽ അനസ്തെറ്റികിന്റെ നിരന്തരമായ വിതരണം ഉറപ്പാക്കുന്നു, കൂടാതെ അത് മരുന്ന് കണ്ടെയ്നറായും പ്രവർത്തിക്കുന്നു. ഫ്ലോ റേറ്റ്, പമ്പ് വലുപ്പം എന്നിവയെ ആശ്രയിച്ച്, ഒരു പമ്പിന് നിരവധി ദിവസത്തേക്ക് തുടർച്ചയായ വൂണ്ട് ഇൻഫിൽട്രേഷൻ നൽകാൻ കഴിയും. 

## ഫലങ്ങൾ
മറ്റ് ലോക്കൽ അനസ്തെറ്റിക് ടെക്നിക്കുകളായ പെരിഫറൽ നാഡി ബ്ലോക്കുകൾ, സ്പൈനൽ-എപ്പിഡ്യൂറൽ അനസ്തീസിയ എന്നിവയ്ക്കുള്ള ഫലപ്രദമായ ബദലായി സിഡബ്ല്യുഐ കണക്കാക്കപ്പെടുന്നു. ശക്തിയേറിയ കോയാഗ്യുലന്റുകൾ ഉപയോഗിക്കുന്ന രോഗികളിൽ എന്ന പോലെ, മേലെ സൂചിപ്പിച്ച രീതികൾ ചെയ്യാൻ സാധിക്കാത്ത അവസ്ഥയിൽ കണ്ടിന്യുവസ് വൂണ്ട് ഇൻഫിൽട്രേഷൻ സഹായകരമാണ്. 

കൂടാതെ, എപ്പിഡ്യൂറൽ സംബന്ധമായ പാർശ്വഫലങ്ങൾ കാരണം ചില രോഗികൾ എപ്പിഡ്യൂറൽ അനാൾജെസിയയ്ക്ക് ഒരു ബദൽ തിരഞ്ഞെടുക്കുന്നു. എപ്പിഡ്യൂറൽ അനൽ‌ജെസിയ എപിഡ്യൂറൽ ഹെമറ്റോമ, ആബ്സെസ് പോലെയുള്ള ഗുരുതരമായ ന്യൂറോളജിക്കൽ സങ്കീർണതകളിലേക്ക് നയിച്ചേക്കാം, തൊറാസിക് എപിഡ്യൂറലുകളിൽ 1000–6000 ൽ ഒരാൾക്ക് ഇത് സംഭവിക്കുന്നു;    ഒപ്പം ഉണർന്നിരിക്കുന്ന രോഗികളിൽ പ്രീ-ഓപ്പറേറ്റീവ് പ്ലേസ്മെന്റിന്റെ ആവശ്യകതയും ചിലപ്പോൾ എപിഡ്യൂറൽ അനാൽജെസിയ നിരസിക്കുന്നതിലേക്ക് നയിക്കുന്നു.    

സാധാരണ പ്രവർത്തനങ്ങളിലേക്ക് വേഗത്തിൽ മടങ്ങാൻ കഴിയുക, കുറഞ്ഞ വേദന, വേഗത്തിലുള്ള പുനരധിവാസം, കുറഞ്ഞ പാർശ്വഫലങ്ങൾ എന്നിവ കാരണം മിക്ക കേസുകളിലും ഫലം രോഗിക്ക് പ്രയോജനകരമാണ്. ശസ്ത്രക്രിയാനന്തര വേദന കൈകാര്യം ചെയ്യുന്ന സമയത്ത് മരുന്നിന്റെ ഉപയോഗം ഗണ്യമായി കുറയ്ക്കുന്നതിനും ഒപിയോയിഡുകളുമായി ബന്ധപ്പെട്ട് വരുന്ന പാർശ്വഫലങ്ങൾ ( PONV ) കുറയ്ക്കുന്നതിനും കണ്ടിന്യുവസ് വൂണ്ട് ഇൻഫിൽട്രേഷൻ അവസരം നൽകുന്നു. ഇതരമാർഗ്ഗങ്ങളുമായി താരതമ്യപ്പെടുത്തുമ്പോൾ മികച്ച സാറ്റിസ്ഫാക്ഷൻ സ്‌കോറുകൾ സിഡബ്ല്യുഐ  നൽകുമെന്ന് തെളിയിച്ചിട്ടുണ്ട്.  

## പരാമർശങ്ങൾ

വർഗ്ഗം:റീജിയണൽ അനസ്തീസിയ
ചാല കല്ലലാഡു

ത്യാഗരാജസ്വാമികൾ ആരഭിരാഗത്തിൽ ചിട്ടപ്പെടുത്തിയ ഒരു കൃതിയാണ് **ചാല കല്ലലാഡു**. 

## വരികൾ
### പല്ലവി
ചാല കല്ലലാഡു കൊന്ന സൗഖ്യമേമിരാ

### അനുപല്ലവി
കാലമു പോനു മാട നിലുചുനു
കല്യാണരാമ നാതോ 

### ചരണം
തല്ലി തണ്ഡ്രി നേനുണ്ഡ തക്കിന ഭയമേലരായനി
പലുമാരു നീവെന്തോ ബാസലു ചേസി
ഇലലോ സരി വാരലലോ എന്തോ ബ്രോചുചുണ്ഡി
പെദ്ദലതോ ബൽകി മെപ്പിഞ്ചി ത്യാഗരാജുനിതോ

## അർത്ഥം

## അവലംബം

## പുറത്തേക്കുള്ള കണ്ണികൾ
* ടി എം കൃഷ്ണയുടെ ആലാപനം
* പാലക്കാട് രാമപ്രസാദിന്റെ ആലാപനം

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ആരഭി രാഗത്തിൽ ചിട്ടപ്പെടുത്തിയ കൃതികൾ
എന്ദുകുനിർദ്ദയ

ത്യാഗരാജസ്വാമികൾ ഹരികാംബോജിരാഗത്തിൽ ചിട്ടപ്പെടുത്തിയ ഒരു കീർത്തനമാണ് **എന്ദുകുനിർദ്ദയ **. 

## വരികൾ
### പല്ലവി
എന്ദുകു നിർദയ എവരുന്നാരുരാ

### അനുപല്ലവി
ഇന്ദു നിഭാനന ഇന കുല ചന്ദന 

### ചരണങ്ങൾ
1. പരമ പാവന പരിമളാപ ഘന
2. നേ പര ദേശി ബാപവേ ഗാസി
3. ഉഡത ഭക്തി കനി ഉബ്ബതില്ലഗ ലേദാ
4. ശത്രുല മിത്രുല സമമുഗ ജൂചേ നീക്
5. ധരലോ നീവൈ ത്യാഗരാജുപൈ

## അർത്ഥം

## അവലംബം

## പുറത്തേക്കുള്ള കണ്ണികൾ

വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ഹരികാംബോജി രാഗത്തിൽ ചിട്ടപ്പെടുത്തിയ കൃതികൾ